
ABSTRAK 


Sistem kewangan yang wujud pada masa ini terbahagi kepada dua sistem 
iaitu sistem kewangan konvensional dan sistem kewangan Islam. Kedua-dua 
sistem ini wujud dan beroperasi di Negeri Kelantan - Malaysia. Penelitian yang 
bertujuan untuk melihat sumber kemudahan kewangan dan kredit perniagaan 
yang dipakai oleh usahawan kecil dan sederhana Bumiputera ini mendapati 
bahawa dengan kewujudan dua sistem kewangan ini para usahawan IKS 
terbahagi kepada empat kelompok, iaitu: 

- Usahawan yang hanya menggunakan kewangan sendiri dalam 
perniagaan tanpa bersangkut paut dengan institusi kewangan. 

- Usahawan yang menggunakan kewangan sendiri dan pinjaman kredit 
perniagaan daripada institusi kewangan konvensional. 

- Usahawan yang menggunakan kewangan sendiri dan pinjaman kredit 
perniagaan daripada institusi kewangan Islam. 

- Usahawan yang menggunakan kewangan sendiri dan pinjaman kredit 
perniagaan daripada institusi kewangan konvensional dan Islam. 

Di samping itu, institusi kewangan konvensional masih lebih diminati oleh 
usahawan IKS kerana dua sebab utama, iaitu: 

- Institusi kewangan konvensional lebih propesional dan mudah. 

- Harga pokok atau khidmat dalam institusi kewangan Islam relatif lebih 

mahal. 

Keadaan ini menyebabkan existensi institusi kewangan konvensional lebih maju 
berbanding institusi kewangan Islam walaupun penduduk negeri ini mayoritas 
Muslim dan dianggap taat beragama. 


BAB SATU 

PENDAHULU AN 

1.1 Latar Belakang 

Sejak pertengahan tahun 1970-an perkataan usahawan mula popular di 
kalangan masyarakat Malaysia, la selari dengan pelaksanaan Dasar Ekonomi 
Baru (DEB) (MEDEC, 1992). Dalam pelaksanaan DEB ini pengembangan para 
usahawan Bumiputera dianggap penting untuk mengimbangi struktur pencapaian 
tingkat ekonomi pelbagai kaum. Untuk menjayakan matlamat ini pelbagai polisi 
telah dilaksanakan oleh Kerajaan dan juga oleh pihak swasta seperti penubuhan 
pelbagai agensi untuk melaksanakan khidmat latihan dan kursus-kursus 
kewirausahaan. 

Di samping itu didapati pula pelbagai agensi dan institusi kewangan yang 
menawarkan kemudahan kewangan, kredit dan skim pinjaman. Tujuannya 
agak sama tetapi sistem dan prinsipnya berbeza. Ada agensi atau institusi 
kewangan yang menawarkan khidmat dengan sistem faedah manakala yang 
lain dengan sistem tanpa faedah. Bahkan ada juga agensi yang memberi 
khidmat pinjaman dengan sistem gadaian secara Islam. Melalui pelbagai agensi 
dan institusi kewangan ini para usahawan berpeluang mendapatkankhidmat 
pinjaman modal. Usahawan Bumiputera yang komited dengan hukum-hakam 
Islam pun telah berpeluang mendapatkankhidmat pinjaman modal daripada 
institusi kewangan Islam yang tidak bercanggah dengan syari’at Islam. Pinjaman 
ini boleh digunakan sebagai modal awal, modal pusingan dan biaya pelbagai 
aktiviti perusahaan. 

Usahawan sering mengadakan pembelian yang dibiayai dengan pinjaman 
modal. Tindakan ini sering berlaku dalam pembelian-pembelian barang yang 
memerlukan pembiayaan yang banyak seperti pembelian mesin-mesin, 
pembelian kenderaan dan pembelian stok bahan mentah. Perkara ini sering 
menimbulkan masalah kepada para usahawan kerana mereka tidak mampu 
menyediakan wang dalam bentuk tunai ( cash money). Sebahagian mereka 
terpaksa mencari dan meminta bantuan daripada institusi-institusi kewangan 
untuk membiayai pembelian barang yang diperlukan. Dalam hal ini mereka 
terpaksa berhadapan dengan pelbagai persyaratan yang ditetapkan oleh 
institusi-institusi kewangan. Mereka juga biasanya mesti menyediakan cagaran 
yang cukup, menempuh pelbagai prosedur kerja dan menghabiskan waktu yang 
lama. Sering berlaku aktiviti perusahaan terhambat kerana usahawan 
menghadapi masalah kewangan yang tidak mencukupi bahkan ada pula yang 
menutup perusahaannya. 

Penelitian ini akan mengkaji kemudahan kewangan dan kredit perniagaan 
di kalangan usahawan kecil dan sederhana Bumiputera (Melayu Islam). Kajian 
ini akan cuba menganalisis pelbagai kemudahan kewangan dan kredit 
perniagaan yang digunakan oleh usahawan Bumiputera sama ada yang 
disediakan oleh agensi atau institusi kewangan konvensional (berfaedah) atau 
oleh institusi kewangan Islam (tanpa faedah). 

Penelitian ini dilaksanakan di Negeri Kelantan kerana secara majoriti 
usahawan Bumiputera berada dalam Negeri ini berbanding usahawan lain 
seperti usahawan Cina, India dan lain-lain. Di samping itu Negeri ini pula berada 

di bawah pentadbiran Partai Islam Se-Malaysia (PAS) yang berlandaskan Islam 
dan berusaha untuk melaksanakan prinsip-prinsip Islam dalam kehidupan 
masyarakat. Dengan kajian ini akan diketahui kewujudan para usahawan, 
pemanfaatan kemudahan kewangan dan kredit, persepsi dan juga alasan para 
usahawan Bumiputera dalam menggunakan khidmat kewangan sebagai 
konsekuensi adanya dua jenis institusi kewangan di tengah-tengah usaha 
pemerintah Kerajaan berkenaan melaksanakan tuntutan syari’at Islam. 

1.2 Kenyataan Permasalahan 

Pada tahun 1970-an negara-negara membangun telah mengalami 
pertumbuhan ekonomi yang pesat. Akan tetapi pada masa yang sama negara- 
negara berkenaan mula menyedaripada bahawa mereka belum berhasil 
menyediakan peluang pekerjaan yang layak dan memadai kepada tenaga 
kerjanya baik ianya ditinjau daripada segi penghasilan mahu pun keselarian jenis 
pekerjaan dengan skel yang ada (Irsan, 1986). Di samping itu, sebahagian 
negara membangun lainnya yang perekonomiannya banyak bergantung kepada 
ekspot minyak dan gas bumi mulai menyedaripada hakikat bahawa komoditi 
minyak dan gas adalah sumber asli yang bersifat non-renewable dan sering 
mengalami ketidakstabilan harga (Solehah, 1997). 

Berdasarkan kepada kenyataan ini negara-negara membangun telah 
mulai menumpukan perhatian kepada kewujudan IKS sebagai alternatif bagi 
menangani masalah tenaga kerja, sumber daya ekonomi dan peningkatan taraf 
hidup. Pencapaian ekonomi Negara-negara Perindustrian Baru sering dikaitkan 

dengan keberhasilan dan pertumbuhan IKS (Rahmah, 1995). Mountjoy (1978) 
pula bahkan berpendapat bahawa kesan pembangunan yang paling ketara di 
negara maju yang boleh dilihat oleh negara-negara membangun ialah limpahan 
kekayaan sektor industri yang telah mewujudkan kemewahan dan kuasa 
sehingga ianya dianggap sebagai idaman dan harapan negara-negara 
membangun. Lebih daripada itu, hasil kajian telah mendapatibahawa di negara- 
negara maju seperti Amerika Serikat, Kanada dan beberapa negara Eropah, IKS 
telah menjadi tulang belakang kepada pembangunan ekonomi negara-negara 
berkenaan (Clotefi. 1999, Smith Nixon, 1999). Perkara ini telah menjadi motivasi 
kepada para pembuat dasar di negara-negara membangun untuk lebih 
memperhatikan kewujudan IKS. 

Polisi para pembuat dasar ini dianggap benar sebab di Jepun sebagai 
negara yang industrinya telah maju, sejumlah 38% daripada tenaga kerja sektor 
industri pembuatan adalah bekerja di unit-unit IKS. Manakala di New Zealand 
dan Itali pula masing-masing 33.9% dan 31.4% (Irsan, 1986). Di negara-negara 
Amerika Latin seperti Equador, Honduras dan Haiti, IKS (khususnya IKS 
pembuatan) menyerap tenaga kerja yang lebih tinggi iaitu mencapai 60% 
sehingga 80% daripada jumlah tenaga kerjanya (Tyagunenko, 1973). 

Selain memberi peluang pekerjaan yang luas, kewujudan IKS ini juga 
mempunyai pelbagai kebaikan dan sumbangannya (Yep, 1985). IKS tidak hanya 
berfokus untuk menjamin persaingan tetapi juga memegang peran penting dalam 
memenuhi permintaan individu (Marbun, 1985). IKS juga bertindak sebagai 

institusi ekonomi dan sosial yang bertanggungjawab menciptakan suasana kerja 
yang manusiawi, meningkatkan kualiti kehidupan dan mendorong kearah inovasi. 

Di Malaysia, IKS boleh dikatakan bersifat dinamik dan mempunyai ciri-ciri 
untuk maju dan berjaya (Rahmah, 1995). IKS ini dapat juga memperkuat asas 
industri, meningkatkan tabungan dalam ekonomi, memperbaiki pengagihan 
pendapatan masyarakat dan lain-lain (Moha, 1997a:, 1999, Irsan, 1986:). 

Menyedari pelbagai hakikat di atas, Malaysia dalam Rancangan Malaysia 
Pertamanya (1967-1970), secara umum telah menggariskan beberapa bantuan 
dan sokongan Kerajaan untuk pengembangan IKS (Moha, 1997b). Sokongan 
dan perhatian ini semakin jelas setelah terbentuknya Dasar Ekonomi Baru 
(1971). Malalui dasar ini Kerajaan Malaysia cuba meningkatkan penyertaan 
usahawan Bumiputera dalam kegiatan perniagaan dan perdagangan. Usahawan 
Bumipetra diharapkan boleh tumbuh dan berkembang sehingga kegiatan 
perniagaan dan perdagangan di Malaysia tidak hanya didominasi oleh kaum 
Cina (Ibrahim, 1995; Rahmah, 1995; Chamhuri, Mohd.Yusof, Abdul Malik, 1992). 
Dalam Rancangan Malaysia Kedua (1971-1975), melalui strategi pelaksanaan 
DEB, Bumiputera diharapkan dapat mengendalikan 30% daripada keseluruhan 
kegiatan perniagaan dan perdagangan dalam tempoh masa 20 tahun yang akan 
datang (Mohd. Fauzi, 1981). 

Untuk mencapai maksud meningkatkan peran kaum Bumiputera ini 
Kerajaan Malaysia telah melaksanakan pelbagai polisi dan strategi yang 
berkesinambungan. Salah satunya adalah pelaksanaan program Masyarakat 
Perdagangan dan Perindustrian Bumiputera (MPPB). Kerajaan telah memberi 

tumpuan yang sungguh-sungguh terhadap pelaksanaan program ini dengan 
membelanjakan wang yang banyak. 

Pelbagai usaha ke arah meningkatkan keikutsertaan usahawan 
Bumiputera dalam bidang perniagaan dan perindustrian ini tidak hanya menjadi 
bahan kertas kerja atau bahan ucapan para cerdik pandai. Pelbagai bukti jelas 
terlihat dari pada penubuhan agensi dan institusi yang memberi sumbangan 
nyata ke arah kejayaan M PPB ini. Di antaranya Kerajaan telah menubuhkan 
institusi Tabung Usahawan Baru pada tanggal 12hb Disember 1998 untuk 
membantu usahawan mendapatkan modal perusahannya (Abdul Rahim, 1999). 
Secara teori, polisi ini cuba memenuhi pendapat yang percaya bahawa modal 
yang cukup merupakan faktor yang amat menentukan peningkatan pencapaian 
usaha (Khanka, 1990). Dengan adanya modal yang cukup ini para usahawan 
dikatakan akan terlepas daripada putaran ganas yang menhambat kejayaan 
ekonomi. 

Harapan Kerajaan untuk mewujudkan keberhasilan usahawan 
Bumiputera ini sangat tinggi. Pelbagai agensi dan institusi telah didirikan dan 
secara langsung aktif dalam memberikan penerangan dan pengetahuan asas 
tentang perniagaan kepada usahawan Bumiputera (Moha, 1997b). Bahkan 
sehingga kini, usaha-usaha seperti ini telah membabitkan 12 Kementerian dan 
30 agensi Kerajaan. 

Selain daripada pelbagai jenis pinjaman dan skim di atas, terdapat juga 
pelbagai skim dan pinjaman yang lain. Misalnya, Skim Jaminan Anjal (FGS) 
yang berfaedah rendah mula berkuatkuasa 1 hb Mac 1999 ( Berita Harian, 28hb 

Februari 1999), Skim Khas Ibu Tunggal mulai beroperasi sejak 1997 (UM, 15hb 
Oktober 1999), dan Dana Amanah Sepakat Membawa Berkat (bantuan dana 
secara Islam bagi membantu usahawan Muslim dalam jangka waktu pendek 
melalui program mudharabah) (Harakah, 3hb September 1999). 

Pemberian kemudahan pinjaman dan skim-skim ini merupakan petunjuk 
kesungguhan semua pihak di dalam usaha membantu usahawan-usahawan 
kecil dan sederhana dalam menggalakkan penyertaan kaum Bumiputera. Hal ini 
memang sangat diperlukan keranatidak hanya di Malaysia bahkan secara umum 
IKS di ASEAN menghadapi masalah kewangan sebagai modal awal dan 
pengembangan usaha (Irsan, 1986). 

Di samping pelbagai pinjaman dan skim yang ditawarkan pelbagai 
agensi konvensional di atas, terdapat juga agensi-agensi kewangan lain yang 
berlandaskan Islam yang juga aktif memberi khidmat kepada masyarakat. Bank 
Islam Malaysia Berhad (BIMB) yang ditubuhkan pada tahun 1983 misalnya telah 
memberi pelbagai khidmat seperti mengeluarkan bon kerajaan secara Islam, 
mewujudkan pasaran wang antara bank secara Islam, menawarkan skim 
pembrokeran secara Islam dan lain-lain. Dalam tahun 1996 saja operasi Bank 
Islam ini telah mendapat dukungan kerjasama daripada 42 institusi kewangan 
konvensional yang menawarkan kemudahan perbankan Islam melalui lebih 
daripada 1,400 cabang di seluruh Malaysia (Nor, 1996). Mustapa Mohamed 
(bekas menteri kewangan II) pula dalam kofrensi persnya menyebutkan bahawa 
perbankan Islam sampai tahun 1999 boleh diperoleh di hampir 2,500 cabang 
bank Islam (UM, 25hb Oktober 1999). Hal ini ditambah lagi dengan adanya 

institusi Ar-Rahn yang memberikan khidmat pinjaman kewangan atau modal 
dengan sistem gadai secara Islam. 

Kedua-dua jenis institusi kewangan konvensional dan Islam ini 
mempunyai prinsip dan kaedah yang berbeza. Akan tetapi kedua institusi ini 
mempunyai tujuan yang sama iaitu memberi khidmat kepada masyarakat untuk 
meningkatkan kesejahteraan sosial. Dalam hal ini khidmat semua institusi ini 
banyak berfokus kepada penyediaan kemudahan kewangan dan kredit 
perniagaan. Polisi ini memerlukan dukungan semua pihak kerana masalah 
kewangan atau modal merupakan satu jentera perubahan sosial yang mudah 
dan cekap yang membolehkan semua golongan menangani pelbagai masalah 
melalui usaha sendiri. Bahkan modal dianggap termasuk dalam senarai hak 
asasi manusia kerana ianya dapat digunakan untuk mendapatkan segala hak 
asasi yang lain (Chamhuri, Muhd. Yusof, Abdul Malik, 1992). 

Berdasarkan kepada huraian di atas usahawan-usahawan di Malaysia 
khususnya usahawan kecil dan sederhana Bumiputera mempunyai tiga institusi 
pilihan dalam mendapatkan kemudahan kewangan dan pinjaman kredit. Yang 
pertama ialah daripada institusi kewangan konvensional, kedua, dari institusi 
kewangan Islam yang bebas daripada unsur faedah dan ketiga, dari kombinasi 
antara kedua-dua institusi tersebut. 

Keadaan ini merupakan faktor yang boleh dimanfaatkan untuk 
mendukung kejayaan usahawan Bumiputera. Usahawan -usahawan yang kuat 
berpegang kepada Islam tidak harus terlibat dengan riba kerana telah berdiri 
institusi kewangan Islam. Begitu juga dengan usahawan -usahawan lain, 

kewujudan institusi kewangan Islam ini merupakan alternatif untuk mendapatkan 
pinjaman kewangan dan kredit untuk keperluan modal usaha. Oleh kerana itu 
masalah-masalah kewangan dan kredit perniagaan seharusnya tidak menjadi 
punca hambatan terhadap perkembangan dan kejayaan usaha mereka. 
Semestinya tidak timbul lagi masalah-masalah seperti ketiadaan modal awal, 
kekurangan modal pusingan, keterlambatan proses mendapatkan pinjaman dan 
lain-lain. 

Akan tetapi harapan diatas belum dapat direalisasikan dengan baik. Pada 
kenyataannya, masalah-masalah kewangan dan pinjaman kredit ini tetap 
menjadi isu yang besar dan utama dikalangan usahawan IKS. Satu kajian kasus 
telah dilaksanakan terhadap 491 usahawan kecil dan sederhana di 
Semenanjung mendapati bahawa lebih daripada 71% daripada mereka 
menghadapi masalah mendapatkan sumber kewangan dan pinjaman kredit 
daripada bank dan institusi kewangan yang lain (Moha, 1997b, 1999). Masalah 
ini dialami oleh para usahawan daripada semua golongan etnik dan menjadi 
permasalahan yang aneh kerana sebanyak 84% (tahun 1988) daripada 
usahawan tahu tentang kemudahan kewangan dan skim-skim pinjaman yang 
ditawarkan sebagai bantuan Kerajaan (MEDEC, 1992). 

Di pihak institusi kewangan terjadi pula terjadi sebaliknya. Dana-dana 
yang disediakan oleh kerajaan untuk membantu usahawan kecil dan sederhana 
Bumiputera ini terpaksa ditarik kembali. Pihak bank dan institusi kewangan 
dianggap tidak mampu menyalurkannya kepada usahawan sebagaimana yang 
diharapkan Kerajaan (New Straits Times, 21 Juni 1999). 

Di satu segi usahawan menghadapi masalah kerana tidak mampu 
mendapatkan kemudahan kewangan dan pinjaman kredit sedangkan pihak bank 
dan institusi kewangan lainnya telah mendapat teguran daripada Kementerian 
Kewangan kerana gagal menyalurkan 50% daripada keseluruhan dana yang 
ada. Khusus dana bagi IKS, sebanyak 40,3% telah gagal disalurkan. Di samping 
itu banyak pula kasus yang menunjukkan bahawa dana pinjaman yang 
semestinya untuk IKS telah disalurkan kepada firma dan perusahan-perusahaan 
besar. Dianggarkan jumlah pinjaman dan kredit yang diberikan kepada IKS lebih 
kecil daripada 15% daripada jumlah keseluruhan pinjaman dan kredit yang 
diberikan oleh bank dan institusi kewangan setiap tahun (Moha, 1993: 31). 

Maklumat lainnya juga menunjukkan keadaan yang amat tidak 
memuaskan berkenaan dengan penyaluran bantuan kewangan dan pinjaman 
kredit kepada para usahawan. Dana-dana khas yang diperuntukkan oleh 
Kerajaan hanya berjaya disalurkan dalam peratusan yang rendah. 


Jadual 1.1 

Keadaan Jumlah Dana-Dana Khas Kerajaan Dan Tingkat 
Keberhasilan Penyalurannya i 


No 

Dana Khas 

Tarikh 

Ditubuhkan 

Peruntukan 
(RM Juta) 

Jumlah 
Dikeluarkan 
Sehingga 
April 1999 

(RM Juta) 

% Jumlah 

Dikeluarkan 
Daripada 
Peruntukan 

1 . 

Tabung 

Usahawan 

Pemulihan 

6.2.1998 

800 

321,1 

39 

2. 

Tabung 

Baru 

Usahawan 

12.12.998 

1,250 

996,4 

80 

3. 

Tabung 

Industri 

Penyusunan 

5.2.1991 

500 

95 

19 

4. 

Tabung IKS 


2.1.1998 

1,500 

516,5 

34 


Sumber: Abdul Rahim Awang, 1999. 

Keterangan: Jadual ini telah diolah semula daripada Jadual asal dengan menghilangkan dana- 
dana khas yang lain yang dianggap tidak berkaitan dengan kajian ini. 

Misalnya dana khusus pemulihan usahawan sehingga April 1999 hanya 
berhasil disalurkan sebanyak 39% daripada RM 800 juta dana yang ada. 
Sedangkan tabung industri kecil dan sederhana hanya berhasil disalurkan 
sebanyak 34% daripada RM 1,500 juta dana yang ada (Abdul Rahim, 1999). 
Secara lebih terperinci masalah ini dapat di lihat pada Jadual 1 .1 . 

Di dalam Jadual 1.1 ini dapat dilihat dengan jelas bahawa keberhasilan 
penyaluran bantuan kewangan ini adalah sangat rendah. Keadaan ini 
menimbulkan pelbagai permasalahan. Misalnya bagaimana sistem dan prosedur 
mendapatkan kemudahan kewangan dan kredit itu sehingga tidak berhasil 
disalurkan padahal pihak usahawan sangat memerlukannya? Apakah 
persyaratannya tidak boleh ditanggung para usahawan dan lain-lain? Masalah ini 
dianggap lebih runcing lagi setelah ditemukan bahawa peratusan usahawan 
Bumiputera yang mengalami masalah kewangan dan kredit perniagaan juga 
sangat tinggi iaitu 69%. Keadaan ini dapat dilihat dengan jelas dalam Jadual 1 . 2 . 

Daripada Jadual 1.2 ini dapat dilihat bahawa daripada 3.880 orang 
usahawan Melayu, sebanyak 69% menyebutkan bahawa mereka menghadapi 
masalah kewangan. Masalah ini juga telah menduduki peringkat pertama paling 
menghambat kejayaan usahawan berbanding masalah-masalah lainnya. 
Peratusan ini sangat tinggi dan akan menjejaskan pencapaian usahawan kerana 
mereka akan terperangkap ke dalam kondisi "industri terkungkung”. Di samping 
itu, jumlah usahawan Bumiputera juga hanya setengah daripada jumlah 
usahawan Cina. 

Kenyataan ini menimbulkan pelbagai persoalan. Misalnya mengapa 
perkara kewangan masih menjadi hambatan utama sedangkan institusi 
kewangan sudah lama wujud dengan jumlah yang banyak? Apakah disebalik 
tawaran kewangan dan kredit daripada institusi keuwangan yang ada masih 
mengandungi unsur-unsur yang menghambat para usahawan untuk 
menggunakan khidmat tersebut? 

Selain hal-hal di atas, terdapat juga kes dimana wujud masalah di dalam 
permohonan usahawan kecil untuk mendapatkan tambahan modal kerja 
daripada Tabung Usahawan Kecil (UM, 25hb Oktober 1999). Mengikut informasi 
Kerajaan, setiap permohonan Tabung Usahawan Kecil akan memperoleh 
pinjaman selambat-lambatnya satu atau dua bulan daripada tanggal 
permohonan. Namun begitu, ada usahawan yang berputus asa kerana selama 
enam bulan setelah permohonan dibuat, tidak ada sebarang maklum balas 
daripada pihak tabung berkenaan (UM, 25 Oktober 1999). 


Jadual 1.2 

Taburan Keutamaan Masalah Yang Dihadapi Oleh IKS di Malaysia 
Mengikut Kedudukan Pemilihan 


Jenis Masalah Utama 

Jumlah 

Peratus 

Usahawan (Peratus) 

Melayu 

Cina 

India 

Kewangan 

7.326 

67 

69 

66 

75 

Pemasaran 

4.747 

43 

53 

38 

42 

Bekalan Bahan Mentah 

4.235 

39 

35 

40 

29 

Tenaga buruh 

1.740 

16 

10 

19 

19 

Peraturan Kerajaan 

1.235 

11 

4 

15 

11 

Perlesenan 

1.261 

12 

5 

15 

8 

Teknikal 

1.221 

11 

16 

8 

13 

Pengeluaran 

793 

7 

8 

7 

9 

Pengurusan 

246 

2 

3 

2 

2 

Kawasan Industri 

397 

4 

2 

4 

2 

Jumlah 

10,962 

3.880 

6.378 

167 


Sumber: Moha Asri Abdullah, 1997b. 

Seperti dalam institus kewangan konvensional, dalam institusi kewangan 
Islam juga masih didapati masalah-masalah yang amat mendasar. Misalnya, 
Bank Islam Malaysia Berhad (BIMB) yang seharusnya menjadi tumpuan dan 
keutamaan bagi umat Islam dalam mendapatkan khidmat kewangan dan 
sebagainya justru lebih banyak dimanfaatkan oleh golongan bukan Islam (UM, 
1 hb November 1999). Sepatutnya institusi kewangan Islam ini menjadi tumpuan 
bagi umat Islam dalam mendapatkan hal-hal yang berkaitan dengan kewangan 
dan perbankan sehingga pihak institusi kewangan pun memperoleh keuntungan 
yang berpunca daripada kerjasama dan saling tolong-menolong sesama umat 
Islam. 

Fenomena ini menyebabkan satu soalan besar iaitu mengapa institusi 
Islam ini diminati oleh golongan bukan Islam berbanding umat Islam sendiri? 
Mengapa institusi kewangan Islam ini kurang mendapat sokongan daripada umat 
Islam sehingga belum terbentuk satu institusi kewangan Islam yang unggul dan 
benar-benar berkesan? Apakah fenomena seperti ini juga berlaku di Negrei 
Kelantan yang masyarakatnya telah puluhan tahun berada di bawah 
pemerintahan Partai Islam se-Malaysia (PAS)? 

Fenomena institusi kewangan Islam yang masih kurang mendapat 
sokongan daripada umat Islam sendiri telah memberi erti bahawa kewujudan 
institusi kewangan Islam ini belum sepenuhnya mencapai matlamat yang 
sebenarnya walaupun kewujudan institusi kewangan Islam ini tidak bererti hanya 
untuk umat Islam sahaja (Nor, 1996). Kewujudan institusi kewangan Islam ini 
telah memberi peluang untuk mendapatkan khidmat kewangan yang bebas 

daripada riba dan memenuhi syari’at. Usahawan Bumiputera diharapkan dapat 
meningkatkan dan memajukan usahanya dengan sokongan pelbagai macam 
kemudahan yang ada. Begitu juga dengan institusi kewangan Islam akan lebih 
semarak dan berjaya. Akan tetapi pada kenyataannya golongan bukan Islam 
lebih banyak memanfaatkan kemudahan-kemudahan ini. 

Menyedari pelbagai masalah dan adanya dua jenis institusi kewangan di 
Malaysia, maka dirasakan patut dijalankan satu kajian yang boleh menerangkan 
kedudukan kedua jenis institusi kewangan ini. Kajian ini juga diharapkan dapat 
memberi gambaran tentang kedudukan kemudahan kewangan dan kredit 
perniagaan di kalangan usahawan-usahawan kecil dan sederhana Bumiputera. 

Berdasarkan huraian kenyataan di atas, maka permasalahan penelitian ini 
dirumuskan sebagai berikut: 

1. Bagaimana konsekuensi wujudnya dua jenis institusi kewangan 
(Institusi kewangan konvensional dan Islam) terhadap usahawan kecil 
dan sederhana Bumiputra di Malaysia. 

2. Mengapa para usahawan kecil dan sederhana memilih institusi 
kewangan tertentu sebagai sumber kewangan dan kredit dalam 
pembiayaan usaha mereka. 

1.3 Tujuan Kajian 

Secara khusus penelitian ini mempunyai tujuan sebagai berikut: 

1. Meneliti konsekuensi wujudnya dua jenis institusi kewangan (Institusi 
kewangan konvensional dan Islam) terhadap usahawan kecil dan 
sederhana Bumiputra di Malaysia. 

2. Meneliti pelbagai alasan para usahawan kecil dan sederhana dalam 
memilih institusi kewangan tertentu sebagai sumber kewangan dan 
kredit dalam pembiayaan usaha mereka. 

1.4 Skop dan Batasan Kajian 

Penelitian ini hanya mengkaji dan menganalisis usahawan IKS 
Bumiputera daripada perspektif pembiayaan yang bertumpu kepada kemudahan 
kewangan dan kredit yang ada dalam institusi kewangan konvensional dan dan 
Islam. Di samping itu, penelitian ini hanya dilaksanakan di Negeri Kelantan 
kerana Negeri ini sudah lebih satu dekad berada di bawah pemerintahan Partai 
Islam se-Malaysia (PAS). Kerajaan Negeri Kelantan dianggap mempunyai 
tempoh masa yang lebih lama untuk mewujudakan prinsip-prinsip Islam dalam 
pelbagai aspek kehidupan manusia. 

1.5 Batasan Responden Kajian 

Responden kajian ini hanya usahawan Bumiputera iaitu Melayu Islam 
dalam kategori usahawan hecil dan sederhana. Manakala kaedah penentuan 
kategori usahawan IKS Bumiputera ini lebih difokuskan pada jumlah pekerja iaitu 
kurang daripada 50 orang untuk industri kecil dan 50 sampai 200 orang untuk 
untuk industri sederhana. Responden ini dikelompokkan menjadi empat 
bahagian iaitu usahawan yang terbabit dengan agensi atau institusi kewangan 
konvensional, usahawan yang terbabit dengan agensi atau institusi kewangan 
Islam, usahawan yang terbabit dengan kedua-dua institusi konvensional dan 

Islam serta usahawan yang tidak terbabit dengan mana-mana institusi kewangan 
atau institusi kewangan konvensional maupun institusi kewangan Islam. 

1.6 Definisi Usahawan dan Keusahawanan 

Banyak definisi usahawan yang telah dikemukakan para ahli. Namun 
demikian, menyedari akan pentingnya perkara etika dan tanggungjawab sosial 
dalam aktiviti keusahawanan maka peneliti lebih menyetujui bahawa usahawan 
adalah individu yang terus-menerus menumbuhkan atau menerajui perniagaan 
sendiri serta mengembangkannya bertujuan untuk mendapatkan kemakmuran 
masyarakat dan keredhaan Allah (Adlan alias, dalam MEDEC, 1990). Atas dasar 
ini pula penulis lebih setuju bahawa definisi keusahawanan adalah aktiviti 
perniagaan yang diwujudkan oleh seseorang (atau kelompok) yang menafsirkan 
keadaan sekitarnya, mengenal pasti peluang, menggunakan bahan-bahan, 
menjalankan ide-ide, membesarkan kekayaan dan menggalakkan kebajikan 
sosial (Suhaimi, 1991). Definisi inilah yang digunapakai dalam penelitian ini. 

1.7 Definisi Industri Kecil dan Sederhana (IKS) 

Pengertian IKS ini telah diberikan oleh pelbagai pihak dengan latar 
belakang dan kepentingan yang berbeza. Dalam penelitian ini, takrif industri kecil 
dan sederhana yang digunapakai adalah mengikut takrif yang diberikan oleh 
Bank Dunia (1984), UNIDO dan juga Bank Pembangunan Indonesia iaitu: 

1. Industri berskala kecil adalah perniagaan dan perusahaan yang 
mempunyai tenaga kerja kurang daripada 50 orang. 

2. Industri berskala sederhana adalah perniagaan dan perusahaan yang 
mempunyai tenaga kerja antara 50 sampai 199 orang, dan 

3. Industri berskala besar adalah firma yang mempunyai tenaga kerja 200 
orang ke atas. 

BAB DUA 

TINJAUAN TEORITIS 


2.1 Teori-Teori dan Model Usahawan 

Kajian berkenaan ilmu keusahawanan dan usahawan telah banyak 
dilakukan oleh ahli-ahli sains sosial terutama oleh ahli-ahli ekonomi, sosiologi 
dan psikologi. Dua orang ahli ekonomi yang dianggap sebagai pelopor dalam 
bidang ilmu keusahawanan dan usahawan ini adalah Richard Cantillon dan J. B. 
Say. Kedua ahli ini telah memulai kajian berkenaan ilmu ini sejak awal abad 18. 
Langkah kedua ahli ini kemudian diikuti oleh ahli-ahli sosiologi. Buku "Protestant 
Ethic and The Spirit of Capitalism” (1905) oleh Max Weber dianggap sebagai 
sumbangan terbesar ahli sosiologi terhadap ilmu keusahawanan dan usahawan. 
Ajaran-ajaran tertentu daripada protestanisme dikatakan menjadi sebab utama 
timbulnya suatu keadaan yang disebut sebagai semangat kapitalisme (Mohd. 
Fauzi, 1981). Di samping itu, ahli-ahli psikologi telah memberikan sumbangan 
dan pengaruh yang besar walaupun mereka ini dianggap sebagai pendatang 
baru dalam bidang ini. David McCelland misalnya yang dianggap sebagai 
penyokong utama dalam bidang keusahawanan telah berhasil membuat suatu 
kajian yang bertajuk "Need for Achievement and Entrepreneurship” tahun 1 965. 

Fakta-fakta di atas menunjukkan bahawa kajian-kajian yang berkaitan 
dengan keusahawanan dan usahawan umumnya dipelopori oleh ahli-ahli ilmu 
sosial barat. Kajian mereka ini telah banyak memberi sumbangan ilmu kepada 
seluruh dunia termasuk dunia dan masyarakat Islam sendiri. Hasil kajian mereka 

yang membuahkan teori-teori, model dan konsep yang berbeza dianggap 
sebagai suatu hal yang munasabah kerana mereka mempunyai latar belakang 
ilmu yang berbeza dan tentunya mempunyai pandangan yang berbeza pula. 

Misalnya ahli ekonomi daripada England Alfred Marshall (1946) telah 
mengetengahkan proses dan perkembangan pencapaian ahli-ahli perdagangan 
yang bermula daripada perniagaan runcit sehingga menjadi syarikat perniagaan 
besar dan menangani pelbagai aktiviti. Proses kelangsungan perniagaan 
daripada awal sampai perniagaan berkenaan lupus dinyatakan Marshall sebagai 
proses evolusionari. 

Teori Marshall ini sedikit berbeza dengan teori dan model yang diberikan 
oleh ahli ekonomi yang lain Joseph A. Schumpeter. Schumpeter (1934, 1939) 
menyebutkan bahawa usahawan adalah seorang inovator yang telah membawa 
perubahan terhadap pembangunan ekonomi melalui penggabungan pelbagai 
faktor produksi yang baru. Usahawan dianggap melaksanakan inovasi dalam 
pelbagai aspek seperti penciptaan dan pengenalan barang-barang baru di 
pasaran. Inovasi usahawan ini dikatakan boleh juga terjadi dalam penemuan 
sumber bahan mentah yang baru, penemuan teknologi pembuatan terkini dan 
lain-lain (Khanka, 1990). Hasil inovasi para usahawan ini membawa kepada 
terjadinya perubahan besar dan dinamik ( revolutionary change) dan secara 
langsung mempengaruhi pembangunan ekonomi. 

Bertolak daripada prinsip ini Schumpeter selanjutnya menyebutkan 
pendapat yang berbeza dengan ahli-ahli ekonomi yang lain berkaitan dengan 
masalah keseimbangan ( eguilibrium ). Schumpeter menyebutkan bahawa 

masalah keseimbangan tidak semestinya dibicarakan dengan masalah 
"mengapa” berlaku melainkan ianya semestinya dibicarakan dengan masalah 
"siapa” atau "apakah” penyebab terjadinya ketidakseimbangan berkenaan. 

Menurut Schumpeter ketidakseimbangan ini terjadi akibat daya inovasi 
daripada usahawan. Tindakan inovasi usahawan dianggap sebagai tindakan 
pemusnahan membina ( Creative destruction). Pemusnahan yang terjadi dalam 
satu titik keseimbangan akan menimbulkan titik keseimbangan baru yang lebih 
tinggi. Para usahawan dianggap sebagai pelaku perubahan dalam 
pembangunan ekonomi. 

Ahli-ahli sosiologi juga memberi teori dan model usahawan yang berbeza. 
Ahli sosiologi Jerman Max Weber (1905) telah mengemukakan satu teori dan 
model usahawan yang menghubungkan agama dan kepercayaan hidup dengan 
kegiatan ekonomi. Menurut Weber masyarakat protestan telah mencapai 
kejayaan dalam bidang ekonomi kerana mereka berpegang teguh pada agama 
dan etika protestant ( Protestant Ethic). Pegangan kepada etika protestan ini 
dikatakan telah menjadi faktor utama pendorong masyarakat ke arah pencapaian 
ekonomi yang maju. 

Pendapat Weber ini berbeza dengan teori dan model yang dikemukakan 
oleh ahli sosiologi yang lain Everett Hagen. Hagen (1968) mengemukakan satu 
teori dan model yang didasarkan kepada kajian sejarah di negara Jepun, 
Colombia dan United Kingdom. Menurut Hagen kemunculan usahawan berpunca 
daripada adanya sekelompok masyarakat bawahan yang tidak senang hati 
dengan suasana masyarakat dan lingkungan persekitaran. Kelompok 

masyarakat bawahan ini dikatakan mengalami satu tekanan dan layanan yang 
bersifat diskriminasi sehingga muncul usaha-usaha ke arah mengatasi 
kepincangan yang ada. Usaha-usaha ini dikatakan lebih mengarah kepada 
kegiata-kegiatan ekonomi dan penerokaan dalam bidang perniagaan sehingga 
muncul golongan usahawan. 

Teori dan model usahawan yang dihuraikan di atas semakin banyak 
dengan munculnya teori dan model yang dikemukakan oleh ahli-ahli psikologi. 
Kajian McCelland (1961) misalnya telah menyimpulkan bahawa individu-individu 
yang mempunyai kehendak pencapaian yang tinggi merupakan golongan yang 
paling bersedia mengambil tanggungjawab dalam usaha mencapai matlamat dan 
tujuan dengan melaksanakan pelbagai usaha sendiri. Teori ini menyebutkan 
bahawa usahawan mempunyai nilai dan sikap yang meransang tindakan mereka 
untuk memenuhi kehendak dan keperluan (Zaidatol&Habibah, 1997). Lebih jauh 
McCelland (1961) menekankan bahawa masyarakat yang "menggalakkan 
tingkah laku keusahawanan dan persaingan di kalangan anggota” adalah lebih 
maju daripada masyarakat yang hanya "menggunakan pendekatan tradisional” 
terhadap persoalan ekonomi. 

Ahli psikologi De Vries (1976) menyebutkan bahawa usahawan itu 
dibentuk oleh pengalaman dan keadaan persekitaran yang dialami dan dilalui 
oleh seorang individu. Vries menyebutkan bahawa seorang individu yang 
semasa kecilnya tidak berpeluangn mendapatkan pelbagai kemudahan dan 
mengalami tekanan akan mendorong individu tersebut untuk berontak. Keadaan 
seperti ini dikatakan akan mendorong seorang individu untuk bebas dan ingin 

membuktikan kebolehannya di tengah-tengah masyarakat. Jamaluddin Che Sab 
(MEDEC, 1992) telah menghubungkan perkara ini sebagai salah satu faktor 
yang mungkin menjadi punca kepada pendapat yang menyebutkan bahawa 
usahawan adalah seseorang individu yang tidak boleh bekerja dengan orang lain 
melainkan individu berkenaan menjadi pemimpin. 

Ada juga yang mengatakan bahawa usahawan itu mempunyai identitas 
tertentu sehingga seorang usahawan boleh dibedakan dengan individu lain yang 
bukan usahawan. Dalam masalah ini usahawan dikatakan mempunyai 
keistimewaan dan keupayaan semula jadi kerana usahawan itu dianggap 
dilahirkan dan bukan dibentuk melalui latihan atau pendidikan (Zaidatol 
&Habibah, 1997). 

2.2 Teori Modal Dalam Pembangunan 

Faktor modal sentiasa menjadi topik pembicaraan dalam pelaksanaan 
proses pembangunan ekonomi. Bahkan pertumbuhan ekonomi disebutkan 
berkaitan dengan pertambahan modal per orang (Lewis, 1982). Lebih daripada 
itu negara-negara perindustrian cenderung melabur modal pada kadar 10% 
sampai 15% daripada pendapatan negaranya dan mengakibatkan pendapatan 
negara-negara ini bertambah 3% sampai 4% setahun (Lewis, 1982). Keadaan ini 
menunjukkan bahawa satu faktor yang membawa kemajuan pembangunan 
ekonomi negara adalah realisasi pelaburan modal. Berkenan dengan faktor 
modal ini Afzal ur-Rahman (1980) menyebutkan: 

"Without the assistance o f Capital, large scale production in the modern industrial 
word become impossible because fruit of human labour aione is very mearge. 

We would not be wrong in saying that large-scale production and industrial 
progress that we have achieved in our age is all due to the use of Capital. In fact 
Capital is like blood in human body which runs into the veins of industry and 
keeps i t going 

Tanpa modal pembangunan tidak boleh berlaku, manakal kekurangan 
modal membawa kepada lambatnya pembangunan sebuah negara (Jomo, 
1986). Dengan kekurangan modal sebuah negara tidak boleh melaksanakan 
pelaburan dan akan menghadkan penggunaan teknologi modern. Peralatan- 
peralatan sektor perindustrian, perlombongan, pertanian dan sebagainya akan 
tetap dalam keadaan mundur dan membawa hasil pulangan yang rendah. Lewis 
(1982) menyebutkan bahawa perkembangan pengetahuan teknologi di negara- 
negara mundur adalah lambat sehingga mengakibatkan modal yang ada kurang 
produktif kerana keuntungan menggunakan modal sangat bergantung pada 
kemajuan teknologi. Ringkasnya, kekurangan modal dianggap sebagai 
penghalang pembangunan ekonomi. 

Pendapat di atas dianggap rasional. Namun, demikian ada juga pendapat 
yang menyebutkan sebaliknya. Kemunduran teknologi kemungkinan 
menghasilkan kemajuan. Masalah ini boleh terjadi jika modal dilaburkan di 
negara-negara yang lebih mundur iaitu pada bidang pendidikan dan program- 
program latihan. Polisi seperti ini disebutkan akan boleh menghasilkan kadar 
pertumbuhan yang lebih cepat berbanding jika modal berkenaan digunakan di 
negara-negara maju (Lewis, 1982). 

Daripada kedua pendapat di atas dapat diketahui bahawa manfaat faktor 
modal adalah maksimum jika keadaan sesuai dengan pengunaannya. Di Afrika 
misalnya walaupun banyak modal yang masuk tetapi dihalangi oleh keupayaan 

terhad ekonomi untuk menyerap modal berkenaan. Demikian juga di sebahagian 
negara mundur terdapat modal yang berlebihan kerana tidak banyak peluang 
pelaburan yang menguntungkan (Jomo, 1986). 

Pemanfaatan modal secara berkesan merupakan salah satu faktor yang 
akan menjamin kelangsungan proses pembangunan. Sebarang hambatan yang 
berasal daripada faktor modal diharapkan tidak berlaku. Masalah ini telah 
menjadi asas bagi para ahli dalam mengemukakan teori pembangunan 
seimbang. Mereka mengharapkan agar proses pembangunan berjalan tanpa 
hambatan dalam memperoleh bahan mentah, tenaga ahli, sumber tenaga, 
kemudahan-kemudahan lainnya juga berjaya memasarkan hasil-hasil keluaran. 
Pembangunan seimbang ditakrifkan sebagai usaha pembangunan yang 
mengatur program pelaburan dan penggunaan modal dengan baik. Dengan 
demikian diharapkan sepanjang proses pembangunan itu tidak berlaku 
hambatan yang berpunca daripada penawaran dan permintaan (Sadono, 1985). 

Dalam teori pembangunan seimbang ini pelaburan modal besar-besaran 
perlu dilakukan. Modal dianggap sebagai salah satu asas utama dalam 
melaksanakan pembangunan, lanya mesti dilaburkan dalam semua bidang untuk 
mendapatkan pasaran-pasaran industri yang luas sehingga teori ini dikenal juga 
dengan teori tolakan besar-besaran ( big push) atau tesis usaha minimum kritis 
(the critical minimum effort thesis). 

Kedua teori "pembangunan seimbang” dan "teori usaha minimum kritis” ini 
sama-sama menekankan perlunya pelaburan modal secara besar-besaran. Akan 
tetapi tujuan akhir daripada kedua teori ini adalah berbeza. Pembangunan 

seimbang bertujuan untuk menciptakan pasar yang luas bagi dunia usaha dan 
menciptakan ekonomi eksternal. Manakala teori usaha minimum kritis 
menyebutkan bahawa perlu memperbanyak pelabuaran modal untuk 
mengusahakan agar negara-negara yang sedang membangun boleh 
membebaskan diri daripada perangkap tingkat keseimbangan rendah (the low 
level equilibriumtrap). 

Perangkap tingkat keseimbangan rendah boleh dielakkan dengan 
pelaburan-pelaburan yang berkesan memandangkan ianya dianggap berlaku 
kerana pendapatan perkapita masyarakat adalah rendah. Akibat keadaan ini 
tingkat pelaburan modal juga rendah sehingga pertumbuhan pendapatan 
nasional lebih rendah daripada tingkat pertambahan penduduk. Pelaburan modal 
dianggap akan boleh menimbulkan perbaikan ke arah pencapaian tingkat 
kesejahteraan yang lebih baik. 

Daripada teori-teori di atas dapat diketahui bahawa sebahagian ahli 
ekonomi cenderung berpendapat bahawa penggunaan faktor modal merupakan 
jalan penyelesaian pelbagai masalah dalam pembangunan ekonomi. Nurkse 
(1953) misalnya berpendapat bahawa tingkat produktivitas akan menentukan 
keluasan pasar, manakala jumlah barang-barang yang dapat diproduksi dan 
dijual bergantung pada tingkat modal dalam proses produksi. Jika pasar terhad, 
motivasi bagi usahawan untuk menggunakan modal akan terhad pula. 
Rangkaian ini mengakibatkan kewujudan barang-barang yang diperlukan 
masyarakat juga akan terhad. Rangkaian faktor yang mempengaruhi satu sama 
lain menjadi hambatan bagi negara-negara membangun ke arah pencapaian 

pembangunan yang lebih tinggi. Nurkse (1953) menyebutkan keadaan ini 
sebagai lingkaran perangkap kemiskinan. 

Untuk dapat keluar daripada perangkap kemiskinan ini salah satu cara 
yang boleh dilakukan adalah dengan melaksanakan pelaburan modal yang 
produktif. Pelaburan ini dapat dilaksanakan untuk menerokai sumber asli yang 
masih tersimpan atau mewujudkan teknik yang lebih modern dan cekap dalam 
aktiviti ekonomi. Tujuan ini dapat dicapai dengan adanya pakar-pakar ekonomi 
dan tenaga kerja yang mahir serta mencukupi. Lewis (1982) menyebutkan 
bahawa kekurangan tenaga ahli ekonomi dan pekerja mahir bukan saja 
menghambat pemanfaatan faktor modal secara berkesan bahkan modal 
berkenaan tidak boleh dimanfaatkan sama sekali. 

2.3 Konsep-Konsep Kemudahan Kewangan Dan Kredit Konvensional 

Sistem kemudahan kewangan dan kredit secara konvensional sudah 
lazim berlaku di tengah masyarakat. Sistem-sistem kemudahan kewangan dan 
kredit konvensional yang lazim dijumpai adalah seperti berikut (Vale, 1989): 

1. Kredit Niaga 

Kemudahan ini termasuk dalam kategori pembiayaan jangka pendek. 
Biasanya, kredit niaga ini diberikan oleh perusahaan-perusahaan besar kepada 
para pelanggan tertentu. Kredit niaga ini berlaku apabila sebuah perusahaan 
berhasil mendapat kepercayaan daripada perusahaan pembekal untuk membeli 
barang secara kredit dengan penjelasan 30 atau 60 hari kemudian bukan secara 
tunai. 

2. Penarikan Lebih Daripada Bank ( Overdrafts ) 

Penarikan lebih daripada bank atau overdrafts adalah suatu kemudahan 
kewangan dan kredit yang diberikan oleh bank kepada pelanggannya untuk 
mengeluarkan wang melebihi baki yang ada dalam akaunnya (Rosali, 1998). 
Pengeluaran lebih wang ini dimaksudkan untuk kegunaan modal kerja jangka 
pendek. Pengambilan wang lebih ini dapat dilakukan sampai had yang telah 
disepakati oleh kedua belah pihak untuk maksud pembelian dan pembayaran 
bagi pihak usahawan. 

3. Sewa Beli ( Hire Purchase ) 

Sewa beli ini adalah suatu kemudahan kewangan berupa kredit ansuran 
yang boleh didapati daripada bank atau institusi kewangan lainnya. Jenis 
kewangan ini biasanya dikelompokkan kepada kredit atau pinjaman jangka 
sederhana. Dalam hal ini pihak bank atau institusi kewangan menyediakan 
kemudahan untuk kepentingan perusahaan pelanggannya, misalnya dalam 
pembelian mesin atau kenderaan. Pihak bank atau institusi kewangan kemudian 
menyewakan kenderaan berkenaan secara bulanan dan pihak usahawan harus 
menjelaskan sewanya dalam jangka waktu yang telah disepakati. Jumlah 
pembayaran yang harus ditanggung oleh usahawan adalah jumlah harga mesin 
atau kenderaan berkenaan ditambah dengan biaya faedah selama jangka waktu 
perjanjian 

4. Leasing 

Leasing juga dianggap merupakan kemudahan kewangan dan kredit 
jangka sederhana dan ianya hampir serupa dengan sistem kemudahan sewa 

beli. Dalam sistem sewa beli ( hire purchase) usahawan berhak memiliki barang 
modal berkenaan walaupun waktu dan bayaran sewanya telah selesai. 
Sebaliknya pihak pemilik modal (bank dan institusi kewangan) akan me-lease- 
kan barang modal berkenaan untuk tempo kedua atau tetap kepada usahawan 
berkenaan atau kepada usahawan yang lain. 

5. Pinjaman Bank Dan Institusi Kewangan 

Pinjaman bank atau pinjaman daripada institusi kewangan adalah satu 
jenis kemudahan yang sudah lazim dilakukan masyarakat dan para usahawan. 
Berdasarkan jangka masa perjanjian, pinjaman ini biasanya digolongkan menjadi 
dua jenis pinjaman iaitu pinjaman jangka pendek dan pinjaman jangka panjang. 

6. Kemudahan Pinjaman Secara Hipotik 

Kemudahan pinjaman secara hipotik ini merupakan pinjaman jangka 
panjang yang diberikan pihak bank atau institusi kewangan untuk pembelian 
harta atau barang modal. Kemudahan pinjaman secara hipotik ini memerlukan 
tanah atau bangunan sebagai cagaran kepada pihak bank atau lembaga 
kewangan. Selain daripada itu pengguna harus pula membayar faedah pinjaman 
pada kadar tingkat tertentu selama masa perjanjian. 

2.4 Konsep-Konsep Kemudahan Kewangan dan Kredit Islam 

Islam mengetengahkan konsep-konsep kemudahan kewangnan dan 
kredit tersendiri dan secar tegas menolak sistem faedah (riba). Antara konsep- 
konsep kemudahan kewangan dan kredit menurut sistem Islam adalah: 

1 . Mudharabah 

Mudharabah pada dasarnya adalah perkongsian atau rekan kongsi, la 
juga disebut sebagai qirad atau muqarradah. Ketiga istilah ini mempunyai erti 
yang sama dan sering digunakan secara bersilih ganti tanpa perbezaan yang 
besar (Azlan, 1995). Perjanjian perkongsian dilakukan oleh pihak pemilik modal 
(. sahib ul mal) dengan pihak usahawan ( mudharib ) untuk tujuan membolehkan 
usahawan menjalankan suatu perniagaan atas dasar pembagian untung menurut 
nisbah yang disetujui. Dalam perkongsian secara mudharabah ini pihak pemodal 
dan usahawan tidak semestinya tunggal (Barjoy & Mohd. Fairuz, 1998). Jika 
dalam pelaksanaan mudharabah ini terjadi kerugian maka kerugian berkenaan 
sepenuhnya menjadi tanggungan pemilik modal (Sayyid, 1997, Siddiqi, 1991). 

2. Musyarakah (Syarikat) 

Sistem kemudahan dan kerjasama masyarakah ini dilakukan oleh dua 
pihak atau lebih untuk menjalankan suatu perniagaan yang bermotifkan 
keuntungan. Modal usaha ditanggung bersama mengikut nisbah yang disepakati. 
Setiap pemegang saham merupakan pemilik syarikat dan dapat melakukan 
kerja-kerja projek untuk pihak dirinya dan juga untuk pihak pemegang saham 
yang lain sebagai wakil. 

Keuntungan dan kerugian projek akan dibagi menurut nisbah saham yang 
disetujui. Hal ini berbeza dengan konsep mudharabah. Di dalam mudharabah, 
kerugian proyek sepenuhnya ditanggung oleh pemilik modal dan pemilik modal 
tidak melakukan kerja apa-apa. 

3. Murabahah (Jualan dengan margin keuntungan) 

Konsep murababah merupakan satu kemudahan yang menyediakan 
modal kerja bagi usahawan untuk mendapatkan barang modal. Misalnya Ahmad 
sebagai seorang usahawan ingin menambah satu lagi lori untuk mempercepat 
penghantaran barang keluaran perusahaannya. Ahmad meminta bantuan Bank 
Islam untuk membelikan lori berkenaan. Pihak Bank Islam kemudian menjualnya 
kepada Ahmad dengan harga modal ditambah dengan tingkat keuntungan yang 
munasabah bagi pihak Bank Islam setelah pelbagai kos lainnya diperhitungkan. 

4. Bai’ al Dayn (Perniagaan Hutang) 

Kosep Bai ’a I Dayn adalah suatu kaedah untuk mewujudkan sumber 
kewangan yang diperlukan oleh unit-unit perniagaan dan pengeluaran. Bai’ al 
Dayn adalah suatu bentuk perniagaan di mana seorang berhak mengutip hutang 
di masa hadapan boleh menjual haknya kepada orang lain dengan harga yang 
disetujui bersama. Dengan cara ini penjual ”hak mengutip hutang” ini akan 
segera memperoleh wang tunai untuk keperluan usahanya sebelum masa 
pengutipan yang sebenar itu tiba. 

5. Al-Qardhul Hasan (Pinjaman Ihsan) 

Al-Qardhul Hasan adalah suatu konsep pinjaman yang telah dipraktekkan 
dan diamalkan pada zaman nabi Yusuf. Dalam al-Qur’an ia disebutkan sebanyak 
lima kali (Harakah, 16-30 April 2000:27). Konsep ini bermakna pinjaman tanpa 
faedah untuk maksud kebajikan dan membantu pihak yang memerlukan 
kemudahan kewangan dan kredit. 

6. Al-ljarah 

Al-ljarah adalah konsep kewangan pajakan syariah antara dua pihak. 
Misalnya pihak Bank Islam membeli suatu barangan modal yang diperlukan oleh 
pelanggannya. Barangan modal berkenaan dipajakkan kepada pelanggan untuk 
tempo masa tertentu dengan mengenakan sewa pajakan dan syarat-syarat yang 
disetujui bersama. Hak pemilikan terhadap barang berkenaan adalah tetap 
berada pada bank. Akan tetapi jika pelanggan ingin mengambil alih hak 
pemilikan setelah sewa pajak berlangsung beberapa waktu maka ianya berubah 
daripada Al-ljarah menjadi Al-Bai’ Al-Tajiri (Azhari, 1 993). 

7. Ar-Rahn (Gadaian) 

Konsep Ar-Rahn merujuk kepada tindakan seseorang mecagarkan suatu 
barang kepada institusi gadaian Islam untuk mendapatkan sejumlah wang tunai 
yang diperlukan. Dalam hal ini orang yang mencagarkan barangan tadi dengan 
sendirinya berhutang kepada institusi gadaian. Barang yang dicagarkan 
(, marhun ) tersebut dapat ditunaikan sekiranya berlaku kemungkiran pelunasan 
daripada pihak yang berhutang. 

BAB TIGA 

USAHAWAN IKS DI NEGERI KELANTAN 
3.1 Geografi Dan Demografi Negeri Kelantan 

Semenanjung Malaysia mengandungi dua belas negeri dan salah satunya 
adalah negeri Kelantan. Negeri Kelantan memiliki gelar Darul Na’im yang 
bermakna negeri yang penuh nikmat dan merupakan negeri yang tertua di 
Malaysia (Abdul Halim, 1979, Nik Mohamed, 1984). Asal nama Negeri Kelantan 
sehingga kini belum jelas walaupun ada cerita yang mengatakan bahawa nama 
Kelantan berasal daripada perkataan "Kilat-Kilatan” (Abdul Halim, 1979). 

Secara geografi Negeri Kelantan berada di antara garis lintang 4 32’ dan 
60 15’ di Utara dan garis bujur 101 19’ dan 102 37’ di Timur. Di sebelah Utara 
adalah Laut Cina yang mempunyai pantai sepanjang 60 batu. Di sebelah Timur, 
ia bersempadan dengan Negeri Terengganu. Sedangkan di sebelah Selatan ia 
bersepadan di Negeri Pahang dan di sebelah Barat pula bersempadan dengan 
Negeri Perak dan wilayah Patani (Alias, 1984). 

Dari segi kependudukan Negeri Kelantan ini terdiri dari pelbagai kaum 
iaitu Melayu, Cina, India, Siam dan lain-lain. Kaum Melayu merupakan penduduk 
majoriti iaitu sekitar 92% diikuti oleh kaum Cina 4.23% dan India 0.7%. Statistik 
terkini berkenaan keadaan jumlah penduduk Negeri Kelantan dapat dilihat pada 
Jadual 3.1. Penduduk Negeri ini terkenal kuat berpegang pada agama dan adat- 
resam. Mereka juga terkenal sebagai kaum yang senantiasa menjaga 
kesopanan dan memuliakan tetamu (Zaidi, 1982). 

Jadual 3.1 menunjukkan bahawa jumlah penduduk Negeri Kelantan pada 
tahun 1998 adalah 1.484.076 orang sedangkan tahun 1991 ia berjumlah 
1.181.315 orang (JPMNK, 1991:15). Terdapat pertambahan penduduk sebanyak 
302.761 orang dalam masa tujuh tahun. Jika dilihat menurut jajahan, jajahan 
Kota Bharu dan Pasir Mas adalah dua jajahan yang memiliki penduduk 
terbanyak iaitu masing-masing 455.599 dan 183.901 orang. Manakala jajahan 
Jeli dan Machang pula adalah dua jajahan yang memiliki penduduk yang paling 
sedikit masing-masing 41.154 dan 87.132 orang. 


Jadual 3.1 

Luas Kawasan Dan Anggaran Penduduk Menurut 
Jajahan Negeri Kelantan 1 998 


No 

Jajahan 

Luas Jajahan (KM2) 

Jumlah penduduk 

1 

Kota Bharu 

409 

455.599 

2 

Pasir Mas 

578 

183.901 

3 

Tumpat 

168 

144.228 

4 

Pasir Puteh 

433 

116.255 

5 

Bachok 

264 

122.040 

6 

Kuala Krai 

2.225 

115.176 

7 

Machang 

544 

87.132 

8 

Tanah Merah 

868 

120.932 

9 

Jeli 

1.329 

41.154 

10 

Gua Musang 

8.104 

97.659 


Jumlah 

14.922 

1 .484.076 


Sumber: UPEN, 1998:3 


3.2 Usahawan IKS di Negeri Kelantan 

Negeri Kelantan yang majoriti penduduknya terdiri dari etnik Melayu telah 
memberi corak tersendiri terhadap kewujudan usahawan IKS. Kewujudan 
usahawan-usahawan IKS ini selain untuk memenuhi keperluan hidup 
masyarakat luas sebahagiannya pula adalah untuk memenuhi kebutuhan hidup 
masyarakat tempatan. Perkara ini diketahui daripada pemasaran barang 

keluaran yang banyak berlaku pada peringkat Jajahan dan Negeri. Malah ada 
barangan tempatan yang diproduksi secara perseorangan dapat menembusi 
pasaran antar bangsa dan memberi pendapatan yang memadai kepada 
pengusahanya. 

Usahawan-usahawan IKS di Negeri ini menceburi pelbagai sektor 
perniagaan umpamanya sektor pembuatan makanan dan minuman, 
pelancongan, peternakan, kilang kayu, perikanan dan sebagainya. Masing- 
masing usahawan dari pelbagai sektor ini memberi sumbangan tersendiri 
terhadap peningkatan bidang ekonomi dan kemajuan pembangunan negara. 
Dalam sektor industri pelancongan, didapati usahawan-usahawan IKS yang 
menerajui bidang perhotelan, restoran, syarikat travel & tours dan sebagainya. 
Aktiviti-aktiviti usahawan IKS ini telah menjadikan sektor industri pelancongan ini 
sebagai salah satu sektor yang sangat penting kerana ianya memberi 
pendapatan yang cukup tinggi iaitu sebanyak RM 767.255.140,00 untuk tahun 
1998. Pendapatan ini menunjukkan peningkatan sebanyak 10,7% (RM 
82,584,535.85) untuk tahun 1999 (UPEN, 1998:39). Secara terperinci, gambaran 
pendapatan yang bersumber daripada industri pelancongan ini boleh dilihat 
dalam Jadual 3.2. 


Jadual 3.2 

Pendpatan Negeri Kelantan Bersumber Dari Sektor Industri Pelancongan 
Tahun 1994 sehingga 1998. 


No 

Tahun 

Jumlah Pendapatan (RM) 

1 

1994 

473,468,472.50 

2 

1995 

532,291,198.47 

3 

1996 

543,055,973.78 

4 

1997 

684,676,604.15 

5 

1998 

767,225,140.00 


Sumber: Pusat Penerangan Pelancongan Negeri Kelantan. 

Daripada Jadual 3.2 dapat dilihat bahawa industri pelancongan sampai 
tahun 1998 menunjukkan pendapatan yang terus meningkat. Indikasi ini 
memberi petunjuk bahawa Negeri Kelantan terus menarik minat masyarakat 
dunia. Usahawan-usahawan IKS dalam sektor industri pelancongan ini sedikit 
banyaknya telah berkhidmat mempromosikan pelbagai adat, budaya, dan 
barangan tempatan ke arah meningkatkan perniagaan usahawan IKS bahkan 
usahawan besar. 

Selain daripada industri pelancongan di atas, usahawan IKS yang 
bergerak di sektor industri peternakan dan kilang kayu juga banyak didapati di 
Kelantan. Kedua-dua sektor ini memberi peranan yang cukup penting. 
Usahawan IKS yang menceburi sektor peternakan didapati di semua Jajahan, 
terutama di tiga Jajahan iaitu Jajahan Pasir Mas, Bachok dan Kota Bharu. 
Binatang utama yang diternakkan oleh usahawan IKS ini adalah ayam, itik, 
lembu dan kambing. Selain itu terdapat juga usahawan IKS yang menternakkan 
kerbau, lembu tenusu dan puyuh (Jabatan Perkhidmatan Hewan Negeri 
Kelantan, 1997). 

Usahawan ternakan ayam mempunyai kaitan erat dengan usahawan yang 
bergerak dalam sektor kilang-kilang kayu. Reban ayam biasanya dibuat daripada 
kayu pelbagai jenis ukuran yang dikeluarkan oleh usahawan kilang kayu. 
Serbuk-serbuk penggergajian dan sampah sarap yang wujud sewaktu 
pengetaman kayu ini pula banyak dimanfaatkan usahawan ternak ayam yang 
menternaknya langsung di atas tanah. Dengan kata lain wujud interaksi yang 

saling menguntungkan antara usahawan sektor ternakan ayam dengan 
usahawan sektor kilang kayu. 

Berdasarkan pada jenis operasinya, usahawan IKS yang bergerak dalam 
sektor kilang kayu secara kasar dibagi menjadi tiga jenis iaitu usahawan kilang 
papan ( sawmills ), usahawan kilang papan lapis / venir ( plywood / veneer mills) 
dan usahawan kilang papan kumai ( moulding mills) (Jabatan Perhutanan Negeri 
Kelantan, 1998). Menurut jumlah lesen yang dikeluarkan, usahawan kilang 
papan merupakan usahawan yang paling ramai. Ini diikuti oleh usahawan kilang 
papan kumai dan usahawan kilang papan lapis / venir. Secara lebih terperinci 
kewujudan usahawan IKS kilang kayu ini boleh dilihat dalam Jadual 3.3. 

Jadual 3.3 ini menunjukkan bahawa dari tahun 1997 terdapat 
kecenderungan pengurangan operasi semua jenis kilang ini walaupun lesen 
yang diberikan kepada usahawan adalah dalam jumlah yang tetap. 


Jadual 3.3 

Usahawan IKS Yang Bergerak Pada Sektor Kilang Kayu Di Kelantan 


N 

Thn 

Usahawan Kilang Papan 

Usahawan Kilamg Papan 
Lapis/ Venir 

Usahawan Kilang Papan 
Kumai 

0 

Jlh lesen 

Jlh kilang 

Jlh lesen 

Jlh kilang 

Jlh lesen 

Jlh kilang 



dikeluakan 

beroperasi 

dikeluarkan 

beroperasi 

dikeluarkan 

beroperasi 

1 

1997 

66 

59 

5 

5 

7 

6 

2 

1998 

66 

51 

5 

3 

7 

5 


Sumber: Jabatan Perhutanan Negeri Kelantan. 


Indikasi ini menunjukkan bahawa sebahagian kecil usahawan semua jenis 
kilang ini menghadapi masalah sehingga operasi kilang mereka terpaksa 
dihentikan. Perkara ini dengnan sendirinya mendatangkan kerugian. Selain 
daripada berkurangnya pendapatan Kerajaan Negeri ianya juga mengurangkan 
peluang pekerjaan bagi penduduk setempat. 

Satu perkara yang menimbulkan kemusykilan berkenaan industri kilang 
kayu ini adalah perkara pemilikan lesen. Di kawasan industri Gua Musang 
pelawat akan boleh melihat beberapa papan tanda industri kilang kayu atas 
nama orang melayu yang berdiri megah dan besar. Industri ini tergolong kepada 
industri sederhana yang memiliki jumlah pekerja sekitar 50 sampai 100 orang. 
Lebih daripada itu, industri-industri kilang kayu atas nama orang Melayu ini 
wujud di tengah-tengah industri atas nama usahawan Cina. Secara sepintas 
ianya menggambarkan wujudnya persaingan secara baik sempurna. 

Akan tetapi gambaran indah di atas hanyalah seumpama fatamorgana. 
Walaupun papan tanda menunjukkan pemilinya sebagai orang Melayu akan 
tetapi usahawan sebenar adalah orang Cina. Maklumat yang didapati 
menyebutkan sekitar 15 industri kilang kayu di Kawasan Industri Gua Musang ini, 
enam (40%) daripadanya adalah atas nama orang Melayu. 


Jadual 3.4 

Beberapa Contoh Industri Kilang Kayu atas Nama Orang Melayu Yang 
Sebenarnya Diusahakan Oleh Usahawan Cina 


No 

Nama Industri 

Lokasi Industri 

1 

Kilang Papan A. Abdullsh (GM) 

Jl. 1D Kawasan Perindustrian 18300 
Gua Musang 

2 

Kilang Papan Nor bin Awang 

Jl. 1 D Kawasan Perindustrian 18300 
Gua Musang 

3 

Syarikat Perusahaan Sinar 
Kelantan Sdn. Bhd. 

Kampung Cabang Tiga, Batu Jong 
Kuala Krai 

4 

Kilang Papan Salleh & Hj. 
Abdullah Sdn. Bhd. 

Lot 7 Kawasan Perindustrian Jeli 

17600 

Jeli 


Sumber: Jadual ini diolah berdasarkan temuan dan maklumat daripada pekerja industri dan 
masyarakat sekitarnya. 

Daripada keenam industri atas nama orang Melayu ini pula hanya satu 
(6.6%) saja yang benar-benar diusahakan oleh usahawan Melayu. Sedangkan 
lima industri lagi sebenarnya diusahakan oleh usahawan Cina. Kes-kes seperti 
ini didapati berlaku juga di Jajahan-Jajahan Kuala Krai, Tanah Merah dan Jeli. 
Contoh sebenar kes ini boleh dilihat pada Jadual 3.4. 

Selain daripada usahawan IKS sektor industri kilang kayu ini, banyak juga 
didapati usahawan IKS yang mengusahakan industri sektor perikanan air tawar 
dan air payau. Usahawan IKS sektor perikanan ini didapati di semua Jajahan 
dan jenis ikan air tawar adalah paling banyak diminati. Pada tahun 1988, dari 
segi jumlah bilangan kolam, Jajahan Pasir Puteh dan Machang mencapai 
bilangan tertinggi masing-masing 290 dan 238 buah kolam (Jabatan Perikanan 
Negeri Kelantan, 1998). Jajahan Gua Musang pula memiliki keluasan kolam air 
tawar yang tertinggi iaitu 30,40 hektar diikuti Jajahan Pasir Puteh 27,23 hektar. 

Satu contoh industri sektor ternakan air tawar ialah Industri Ternakan Ikan 
Air Tawar Tasik Pergau di Jajahan Jeli. Menurut Tuan Haji Mohammad Noor bin 
Che Sulaiman, Timbalan Pengerusi Persatuan Peternak Ikan Air Tawar Negeri 
Kelantan (PIKAT), usaha ini bertujuan membiakkan kembali pelbagai jenis ikan 
yang dianggap hampir punah di Negeri Kelantan. Ikan-ikan yang hampir punah 
dan perlu dibiakkan kembali ini sekitar 41 jenis, antara lain ikan Kelah, Tengas, 
Kejol, Lampam Sungai, Merah Pipi, Tenggalang, Kelisa, Peridong dan lain-lain. 

Di samping usahawan IKS bergerak dalam bidang sektor perikanan air 
tawar di atas, usahawan IKS sektor pertanian juga tidak boleh dikesampingkan 
melihat Negeri Kelantan sendiri adalah sebuah negeri pertanian. Daripada 

seluruh Jajahan yang ada, Jajahan Gua Musang memiliki keluasan daerah 
pertanian yang tertinggi iaitu 73.662 hektar (Jabatan Pertanian Negeri Kelantan, 
1997). Di kawasan Tanah Tinggi Loging-Gua Musang misalnya didapati banyak 
usahawan IKS yang menghasilkan sayur-sayuran dan bunga-bungaan yang 
berkualiti tinggi, lanya dikatakan boleh menyaingi sayur-sayuran dan bunga- 
bungaan dari kawasan Cameron Highland sehingga boleh dipasarkan ke 
peringkat kebangsaan. Sektor pertanian tanaman padi pula paling luas 
diusahakan di Jajahan Kota Bharu iaitu 20.327 hektar sehingga muncul ramai 
usahawan IKS sektor kilang padi. 

Selain daripada usahawan IKS pelbagai sektor yang dikemukakan di atas, 
usahawan IKS sektor makanan ringan dan batik tulis juga banyak diusahakan 
masyarakat Kelantan. Usahawan IKS sektor makanan ringan yang berasaskan 
ikan misalnya banyak didapati di Jajahan Kota Bharu seperti di Kampung Sungai 
Keladi dan Kampung Tok Puchong. Di Jajahan Tumpat pula usahawan IKS ini 
banyak didapati di Pantai Geting, Pangkalan Kubor dan juga di Kampung 
Tanjung Che Mas. Usahawan-usahawan IKS ini didapati telah membuka peluang 
pekerjaan bagi sanak keluarga sehingga mereka tidak bergantung kepada pihak 
lain. Sebahagian barang makanan ringan ini telah berjaya mendapatkan pasaran 
di peringkat Negeri, kebangsaan bahkan ke negara lain seperti Brunai dan 
Singapura. 

Demikian juga dengan usahawan IKS sektor batik tulis. Sebanyak 210 
orang (80%) daripada 262 usahawan yang mendapat latihan kemahiran 
pengurusan yang dianjurkan oleh MARA pada tahun 1997 merupakan usahawan 

batik tulis dan pakaian (UPM, 2000:5-13). Walaupun sebahagian besar 
usahawan IKS sektor batik tulis ini menggunakan peralatan tradisional dan 
tempat-tempat kilang yang kurang menarik akan tetapi sektor ini banyak 
menyerap tenaga kerja. Di Kota Bharu, beberapa kampung di daerah pantai 
Cahaya Bulan seperti Kampung Kijang, Kampung Badang merupakan pusat 
aktiviti usahawan IKS sektor ini. 

Aktiviti usahawan yang pada umumnya berskala kecil ini banyak dilakukan 
di sekitar rumah dan kurang terdedah kepada umum kerana sebahagiannya jauh 
daripada jalan besar utama. Masalah ini lebih runcing lagi kerana banyak 
usahawan yang tidak menggunakan papan tanda. Lebih daripada itu, 
kemunculan mesin-mesin pencetak batik telah banyak menjejaskan usahawan 
batik yang beroperasi secara kecil-kecilan dan menggunakan cara-cara manual. 

Selain daripada usahawan batik tulis berskala kecil, terdapat juga 
usahawan batik tulis dalam skala sederhana. Usahawan Razali Batik misalnya 
mempunyai 175 orang pekerja. Usaha ini didirikan sekitar 15 tahun yang lalu dan 
pada masa kini telah berjaya memasuki pasaran antarbangsa. 

Satu perkara yang amat menguntungkan dengan wujudan usahawan- 
usahawan IKS sektor batik tulis ini ialah banyak menggunaan tenaga kerja 
sehingga membantu mengatasi masalah pengangguran. Kebaikan seperti ini 
juga didapati pada industri perkebunan tembakau yang banyak didapati terutama 
di Jajahan Bachok. Walau bagaimanapun empat tahun terakhir ini, industri 
perkebunan tembakau ini telah mengalami masalah yang meruncing. Perubahan 
keadaan cuaca kepada musim hujan yang banyak berbanding tahun-tahun 

sebelumnya telah mengakibatkan tanaman tembakau ini menjadi ” caraK ’ 
sehingga industri-industri pengolahan tembakau ini banyak yang tidak beroperasi 
secara aktif dan maksimum. 

Daripada sudut lain pula, jika usahawan-usahawan IKS di Negeri Kelantan 
dilihat daripada segi lokasi syarikatnya, secara umum ianya terbagi menjadi dua 
bahagian. 


Jadual 3.5 

Taburan Syarikat-Syarikat IKS Yang Beroperasi Di Luar Kawasan 
Perindustrian Menurut Jajahan Dan Status Pemilik 


No 

Jajahan 

Jumlah 

% 

Pemilik 

Jumlah 

% 

1 

Kota Bharu 

35 

68,6% 

Bumi Putera 

28 

54,9% 





B. Bumiputera 

7 

13,7% 

2 

Bachok 

5 

9,8% 

Bumi Putera 

4 

7,8% 





B. Bumiputera 

1 

2,0% 

3 

Tanah Merah 

5 

9,8% 

Bumiputera 

2 

4,0% 





B. Bumiputera 

3 

6,0% 

4 

Kuala Krai 

4 

7,8% 

Bumiputera 

2 

4,0% 





B. Bumiputera 

2 

4,0% 

5 

Gua Musang 

2 

3,9% 

Bumiputera 

1 

2,0% 





B. Bumiputera 

1 

2,0% 

6 

Jeli 


■ 

■ 

' 



Jumlah 

51 

100% 

Jumlah 

51 

100% 





Bumiputera 

37 

72,5% 





B. Bumiputera 

14 

27,5% 


Sumber: Jadual ini diolah semula berdasarkan maklumat yang diperoleh daripada UPEN 
Kota Darul Naim. 

Keterangan: B = Bukan 


Sebahagian syarikat usahawan IKS ini bertapak pada kawasan 
perindustrian dan sebahagian yang lain bertapak di luar kawasan perindustrian. 
Untuk Jajahan Kota Bharu, syarikat-syarikat usahawan IKS milik Bumiputera 
banyak didapati di kawasan perindustrian Pengkalan Chepa yang jaraknya 
sekitar 9 km daripada pusat bandar. Sewaktu kajian ini dilaksanakan, beberapa 
lot syarikat IKS yang dikhaskan untuk usahawan IKS Bumiputera telah 

dimanfaatkan walaupun sebahagiannya masih kosong. Usahawan-usahawan 
IKS Bumiputera di kawasan ini mengusahakan pembuatan obat-obatan herba, 
jahitan pakaian tentera, kilang pembuatan sabun, minuman berkarbonat, pakaian 
T-shirt, saos cabe, kecap dan sebagainya. Bagi syarikat usahawan IKS ini 
dimiliki oleh usahawan IKS Bumiputera dan bukan Bumiputera. Sayrikat 
usahawan IKS yang bertapak di luar kawasan perindustrian ini didapati paling 
banyak terdapat di Jajahan Kota Bharu iaitu 35 syarikat atau 68,6% daripada 
keseluruhannya. Walau bagaimanapun Jajahan Pasir Puteh, Pasir Mas dan 
Tumpat maklumatnya tidak diperoleh. Maklumat terperinci tentang perkara ini 
digambarkan dalam Jadual3.5. Daripada Jadual3.5 ini boleh dilihat Jajahan Jeli 
tidak mempunyai usahawan IKS yang beroperasi di luar kawasan perindustrian. 

3.3 Institusi-Institusi Kewangan di Negeri Kelantan 

Untuk merealisasikan semua rancangan dan pelbagai kebijakan 
pembangunan memerlukan modal yang besar. Perkara ini tidak terkecuali dalam 
usaha pembangunan usahawan IKS di tengah-tengah masyarakat. Pembiayaan 
terhadap pembangunan usahawan IKS diperlukan bermula daripada kegiatan 
analisis perancangan sehinggalah kepada kegiatan kitar semula sampah-sarap 
yang muncul akibat penciptaan suatu barang yang diproses dan dikeluarkan 
usahawan. 

Di Negeri Kelantan didapati banyak lembaga kewangan yang memberi 
pelbagai jenis perkhidmatan kemudahan kewangan dan kredit. 

Jadual 3.6 

Senarai Institusi Kewangan Penting Yang Boleh Memberi Kemudahan 
Kewangan dan Kredit Bagi Usahawan IKS di Negeri Kelantan 


No 

Nama Institusi Kewanqan 

Alamat Institusi 

1 

Arab Malaysia Finance 
Berhad 

1000, Jl. Tok Hakim 14710 Kota Bharu, Kelantan No. 
Telp: 09-74450007/7443848/7447499. 

2 

Asia Commercial Finance (B) 
Berhad 

2981 -D Jl. Padang Garing 15000 Kota Bharu, Kelantan 
No. Telp: 09-7449644 No. Fax: 097449613 

3 

Bank Bumiputera Commerce 
Berhad 

Ground Floor 1&5 Bangunan Bank Bumiputera, Jl. Mju, 
15000 Kota Bharu, Kelantan No. Telp: 09- 

7481 1 05/7442430/7485500. 

4 

Bank Islam Malaysia Berhad 

331, Jl. Sultan Yahya Petra, 15200 Kota Bharu, 
Kelantan, No. Telp: 09-7448433 No. Fax: 09-7448192. 

5 

Bank Pembangunan Malaysia 
Berhad 

No. 1012, Lot 712, Syeksen 9 Jl. Tok Hakim, Peti Surat 
156, 15710 Kota Bharu, Kelantan. No. Telp: 09-7483385 
No. Fax: 09-7448361 . 

6 

Bank Simpanan Nasional 
Berhad 

Jl. Pintu Pong, Peti Surat 93 15710 Kota Bharu, 
Kelantan. No. Telp: 09-7484466 No. Fax: 09-7484307 

7 

DCB Bank Berhad 

Alamat Baru: Lot 164, Section 8, Jl. Pintu Pong, 15000 
Kota Bharu, Kelantan. 

8 

Kewangan Industri Berhad 

Pt 200&207, Jl. Pintu Pong, P.O Box 268 15730 Kota 
Bharu, Kelantan. No. Telp: 7444806/7444807/744659 
No. Fax: 09-7446908. 

9 

Malayan Bank Berhad 

3880 E Jl. Mahmod, 15200 Kota Bharu, Kelantan. No. 
Telp: 7482739 No. Fax: 09-7485002 

10 

OCBC Bank Berhad 

3940, Jl. Temenggong, 15000 Kota Bharu, Kelantan, 
No. Telp: 09-74820407/7447550 No. Fax: 09-7470833 

11 

Oriental Bank Berhad 

2529, Jl. Kebun Sultan, 15350 Kota Bharu, Kelantan, 
No. Telp: 09-7470790/7470791 No. Fax: 09-7470833 

12 

Perwira Affin Bank Malaysia 
Berhad 

Pt 99, Ground, Jl. Pasar Pusat buluh Kubu, Peti Surat 
333, 15740 Kota Bharu, Kelantan. No. Telp: 

7445688/7445582 No. Fax: 09-7442202 


Sumber: Maklumat ini dikutip daripada buku Direktori DPMM-NK. 


Jika pelbagai perkhidmatan ini dikelompokkan menjadi dua kelompok 
besar, iaitu kelompok institusi kewangan Islam dan kelompok lembaga 
kewangan konvensional. Selain itu terdapat juga sistem perbankan Islam di 
lembaga-lembaga kewangan konvensional. Secara terperinci, institusi-institusi 

kewangan penting yang ada di Negeri Kelantan antara lain adalah sebagaimana 
yang digambarkan di dalam Jadual 3.6. Institusi-institusi kewangan yang ada 
pada Jadual 3.6 berjumlah 12 institusi. Sebenarnya masih ada institusi yang lain 
di Negeri Kelantan tetapi sengaja tidak disenaraikan pada Jadual 3.6 untuk 
mengelak jadwal ini menjadi terlalu panjang. 

Institusi-institusi kewangan pada Jadual 3.6 memberi perkhidmatan 
kemudahan kewangan dan kredit dengan motif keuntungan. Namun begitu 
didapati pula institusi-institusi lain yang memberi perkhidmatan kemudahan 
kewangan dan kredit dengan tidak bermotif mencari keuntungan sebenar. 
Institusi-nstitusi ini misalnya Mara, Tekun, Amanah Ikhtiar Malaysia dan lain-lain. 
Ertinya banyak sumber kemudahan kewangan dan kredit yang boleh 
dimanfaatkan oleh usahawan IKS untuk memajukan perniagaan. 

BAB EMPAT 
METODOLOGI KAJIAN 


4.1 Kaedah Kajian 

Kajian ini dilaksanakan dengan menggunakan dua kaedah iaitu kaedah 
kajian perpustakaan dan kaedah kerja lapangan. 

4.1.1 Kaedah Kajian Perpustakaan 

Kaedah ini bertujuan mendapatkan data-data dan maklumat sekunder 
yang diperlukan. Data-data dan maklumat sekunder ini akan diperoleh dari 
bahan-bahan yang telah diterbitkan dan terdapat di perpustakaan, institusi 
pengajian tinggi, agensi atau institusi terbabit seperti Kementerian Perdagangan 
dan industri, Perbadanan Kemajuan Iktisad Negeri Kelantan (PKINK), Majelis 
Amanah Rakyat (MARA), Malaysia Industrial Depelovement Fund (MIDF), Bank 
Pembangunan Perindustrian (BPP), Credit Guarentee Corporation (CGC) dan 
lain-lain. 

4.1.2 Kajian Lapangan 

Kajian lapangan akan dilaksanakan di Negeri Kelantan bertujuan untuk 
mendapatkan data-data primer daripada responden dan daripada pihak-pihak 
yang dianggap boleh membantu keberhasilan kajian seperti pengarah institusi 
kewangan konvensional, pengarah institusi kewangan Islam di tingkat daerah 
dan sebagainya. Kajian lapangan ini mengambil masa selama dua bulan. 

4.2 Sampel Kajian 

Mengikut buku direktori DPMM-NK usahawan yang berdaftar pada 
DPMM-NK adalah sebanyak 314 orang. Jumlah ini termasuk tujuh usahawan 
yang beralamat di negeri lain akan tetapi mereka terdaftar pada DPMM-NK. Jadi, 
jumlah sebenar usahawan dari Negeri Kelantan ialah 307 orang. Memandangkan 
jumlah 307 ini tidak terlalu banyak dan alamat usahawan-usahawan dalam buku 
Direktori ini memuaskan, penyelidik dengan bantuan rekan telah berjaya 
memilihnya berdasarkan Jajahan di mana mereka tinggal. Hasil ini ditambahkan 
dengan usahawan-usahawan yang berdaftar di agensi MARA-NK sehingga 
jumlah keseluruhannya adalah 2.261 orang. Sebanyak 447 orang di antaranya 
berada di Jajahan Kota Bharu, 379 orang di Jajahan Pasir Mas dan 442 orang di 
Jajaham Tumpat. Senarai jumlah usahawan ini dapat dilihat dalam Jadual 4.1 . 


Jadual 4.1 

Keadaan Populasi Usahawan Yang Berdaftar Pada DPMM-NK Dan 
MARA-NK Yang Berjaya Diperoleh Menurut Jajahan 


No 

Jajahan 

Sumber Data 

Jumlah 

DPMM-NK 

MARA-NK 

1 

Kota Bharu 

233 

214 

447 

2 

Pasir Mas 

22 

357 

379 

3 

Tumpat 

11 

431 

442 

4 

Pasir Puteh 

3 

275 

278 

5 

Bachok 

12 

157 

169 

6 

Kuala krai 

6 


6 

7 

Machang 

10 

239 

249 

8 

Tanah Merah 

8 


8 

9 

Jeli 

0 

281 

281 

10 

Gua Musang 

2 


2 


Jumlah 

307 

1954 

2261 


Sumber; Jadual ini diolah penyelidik berdasarkan data yang diperoleh daripada DPMM-NK dan 
MARA-NK. 

Namun begitu, sebenarnya maklumat-maklumat yang ada dalam Jadual 
4.1 ini bukanlah gambaran sebenar usahawan IKS yang berdaftar di Kelantan. 
Secara nyata didapati beberapa usahawan telah terdaftar di kedua agensi 
DPMM-NK dan agensi MARA-NK. Di samping itu ada pula usahawan yang 
benar-benar aktif lagi tetapi nama mereka masih tersenarai dalam buku Direktori 
usahawan. Sebahagian mereka pula didapati telah berpindah ke Kuala Lumpur. 
Ini berarti bahawa usahawan IKS yang terdaftar pada DPMM-NK dan MARA-NK 
di Kelantan pada kenyataannya lebih sedikit daripada maklumat yang disebutkan 
pada Jadual 4.1. 

Pengambilan sampel kajian ini dilakukan secara rambang untuk setiap 
Jajahan. Sampel kajian diambil secara rambang dengan tidak mengklasifikasikan 
usahawan baik usahawan kecil maupun usahawan sederhana. Demikian pula 
dengan kedudukan usahawan, ianya tidak dibezakan baik di bandar maupun di 
luar bandar. Dengan kata lain, pengambilan sampel kajian dilaksanakan secara 
rambang pada tingkat peratusan yang dianggap berpatutan setelah 
diklasifikasikan menurut Jajahan. 

Menurut Jadual 4.1, Jajahan Kuala Krai, Tanah Merah dan Gua Musang 
didapati mempunyai jumlah usahawan berdaftar yang sangat sedikit iaitu 
masing-masing enam, delapan dan dua orang saja. Perkara ini berlaku kerana 
data-data usahawan untuk tiga Jajahan ini tidak diperoleh daripada agensi 
MARA-NK. Memandangkan jumlah usahawan berdaftar untuk tiga Jajahan ini 
sangat sedikit maka sampel kajian akan diambil secara rambang dalam jumlah 
yang dianggap berpatutan. Sebagai asas dalam menentukan jumlah sampel bagi 

ketiga Jajahan ini adalah gambaran jumlah usahawan yang didapati pada setiap 
Jajahan lainnya. Dengan kata lain, jumlah usahawan untuk ketiga Jajahan ini 
diasumsikan relatif sama dengan Jajahan-Jajahan lainnya sehingga jumlah 
sampel dapat diambil. 

Berdasarkan pada kaedah ini, kajian ini mengambil sampel sebanyak 200 
orang usahawan dari semua Jajahan. Dengan demikian pelbagai maklumat 
diperoleh daripada seluruh Negeri. Walau bagaimanapun, jumlah sampel untuk 
setiap Jajahan adalah tidak sama. Mengambil sampel pada jumlah yang sama 
untuk Jajahan Kota Bharu dan Gua Musang (misalnya 20 dan 20 orang) 
dianggap kurang baik kerana jumlah usahawan IKS di Jajahan Kota Bharu jauh 
lebih banyak dibandingkan jumlah usahawan di Jajahan Gua Musang. 

4.3 Pengumpulan Data 

Pengumpualan data dilakukan dengan menggunakan soal-selidik dan 
temu bual. Di samping itu, untuk mendapatkan maklumat yang mungkin boleh 
lebih menyempurnakan hasil kajian, dilaksanakan juga tinjauan ke beberapa 
kawasan industri. Daripada tinjauan ini misalnya boleh diketahui apakah industri 
berkenaan mencemarkan perserikatan atau mengganggu keselesaan 
masyarakat sekitar dan sebagainya. 

Untuk merealisasikan perkara-perkara ini penyelidik mengambil data asas 
usahawan daripada lembaga-lembaga yang berkenaan seperti nama usahawan, 
alamat usahawan, lokasi industri, jenis dan kategori usaha, dan lain-lain. 


56 


Berdasarkan data-data asas ini penyelidik mengunjungi usahawan-usahawan 
berkenaan secara langsung untuk melengkapi soal-selidik yang ada. 

Namun demukian kaedah di atas tidaklah muktamad. Sekiranya terjumpa 
usahawan Bumiputera di luar senarai nama-nama usahawan yang ada dalam 
DPMM-NK dan MARA-NK dan memenuhi syarat, maka usahawan ini boleh 
dijadikan sampel untuk menggantikan sampel terpilih. Ini bertujuan untuk 
memudahkan kajian dan memberi peluang kepada usahawan baru (misalnya 
syarikat yang baru enam bulan didirikan) menjadi sampel kajian. Kaedah ini 
sangat perlu kerana ada usahawan yang telah terdaftar namun nama dan alamat 
mereka belum tercatat di dalam buku Direktori kerana buku berkenaan tidak 
dikemaskini. Dengan cara seperti ini usahawan yang tidak terdaftar juga 
berpeluang menjadi sampel kajian. Maklumat yang didapati diharapkan lebih 
kompleks, umpamanya mengapa mereka tidak mendaftarkan syarikat 
perniagaan dan sebagainya. 

Bentuk soal selidik yang diberikan kepada responden adalah bentuk 
campuran antara ”soal selidik langsung” dan ”soal selidik tidak langsung”. Soal 
selidik langsung bermakna responden yang menerima sola selidik tersebut 
diminta menjawab soalan-soalan berkenaan dirinya sendiri seperti ide, sikap, 
keyakinan, perasangka dan sebagainya. Manakala responden yang diberi soal 
selidik untuk memberi jawaban berkenaan kehidupan orang lain disebut soal 
selidik tidak langsung. Dengan cara seperti ini maklumat yang diperoleh akan 
lebih luas dan menyeluruh. Selain maklumat diri dan syarikat responden sendiri, 
akan diperoleh juga maklumat berkenaan usahawan lain. Bentuk soal-soal yang 

diajukan merupakan campuran daripada jenis soal pilihan ganda ( multiple 
choice), soal dua pilihan ( dichotomus atau forced choice) dan beberapa item soal 
terbuka ( operi question). Melalui perjumpaan secara langsung dengan 
responden semua soal dapat dijawab. 

Di samping itu, untuk mendapatkan pelbagai maklumat yang lebih 
lengkap, kegiatan temubual dilakukan dengan pengarah agensi atau lembaga 
yang terbabit atau pribadi-pribadi yang layak. Temubual ini juga merupakan 
counter-checking terhadap jawaban-jawaban yang telah diperoleh daripada 
responden yang terdiri daripada usahawan sehingga maklumat yang didapati 
menjadi lebih tepat dan benar. Dengan cara ini diharapkan kebenaran maklumat 
yang diperoleh lebih tinggi kerana responden boleh meminta penjelasan 
penyelidik terhadap hal-hal yang musykil. Sebaliknya penyelidik akan boleh 
meluaskan soalan berdasarkan tinjauan dan perbincangan dengan usahawan 
untuk dijadikan nota. Dengan pertemuan secara langsung ini juga diharapkan 
perkara-perkara lain yang dianggap berhubungan dengan kajian akan dapat 
diketahui seperti keluhan dan kekecewaan usahawan terhadap lembaga 
kewangan, tindakan pihak kerajaan dan sebagainya. 

4.4 Analisis Data 

Data-data kajian yang diperoleh daripada responden dan lain-lain pihak 
diproses menggunakan kaedah Statistical Package for The Social Sciences 
(SPSS) sehingga data-data berkenaan memberi makna yang bermanfaat. Dalam 
hal ini proses dan analisis data dikemukakan dengan pelbagai cara seperti 

dalam bentuk peratus, mean, dan bentuk bivariat yang menempatkan dua 
pembolehubah dalam satu Jadual (Jadual kontingensi) supaya saling 
berhubungan di antara pembolehubah-pembolehubah itu dapat dilihat. Untuk 
melihat saling berhubungan yang lebih kompleks di antara pembolehubah yang 
ada. Jadual dalam bentuk trivariat juga digunakan. 

Di samping itu untuk mengetahui dan mengukur kekuatan hubungan 
pembolehubah-pembolehubah dalam mempengaruhi ciri item yang dikaji akan 
digunakan teknik analisis korelasi dan analisis regresi. Dengan demikian data- 
data yang diperoleh memberi makna yang luas dan manfaat yang maksima. 

4.5 Masalah-Masalah Kajian Lapangan 

Kajian telah dilaksanakan ke atas 200 orang usahawan IKS di seluruh 
Jajahan di Negeri Kelantan selama 48 hari kerja dengan purata responden yang 
berjaya diperoleh adalah enam orang sehari. Responden paling sedikit pernah 
diperoleh adalah tiga orang manakala paling banyak sembilan orang. Pada 
pandangan penyelidik, secara majoriti (70% daripada calon responden) memberi 
kerjasama yang memuaskan, 25% menolak dengan cara baik dan berhikmah 
manakala 5% menolak dengan sikap kurang bersahabat. Akan tetapi diyakini 
bahawa seandainya kajian dilaksanakan oleh pelajar tempatan maka peratusan 
responden yang memberi kerjasama akan lebih tinggi. Perkara ini berdasarkan 
kepada temuan bahawa beberapa usahawan IKS umumnya usahawan wanita 
menaruh rasa curiga kepada penyelidik sebaik mendengar dialek Indonesia 
penyelidik yang berbeza dengan dialek masayarakat setempat. Seeloknya pula 

pelaksanaan kajian seperti ini dielakkan daripada bulan Zulhijjah kerana 
usahawan banyak pergi menunaikan fardu haji. 

Bagi usahawan IKS di Jajahan Gua Musang, Jeli dan kuala Krai banyak 
yang mengatakan bahawa kajian penyelidik adalah yang pertama daripada 
universiti kerana pihak-pihak yang datang sebelumnya adalah daripada lembaga 
lain seperti pihak Kesedar. Akan tetapi bagi usahawan IKS di Jajahan Kota 
Bharu, Pasir Mas, Pasir Puteh, Bachok dan Tumpat sudah sering ditemuramah 
para pelajar universiti untuk tujuan praktikal bahkan kehadiran mereka sering 
ditolak. 

Dalam pelaksanaan temubual dan pengisian soal selidik, majoriti 
usahawan (70%) keberatan dan tidak mau memberi maklumat yang bersifat data 
kuantitatif, terutama yang bersangkut paut dengan pertambahan modal usaha, 
nilai keluaran dan sebagainya. Beberapa orang usahawan bahkan menanyakan 
penulis terlebih dahulu sama ada usahawan berkenaan mesti membuka fail-fail 
untuk menjawab soal selidik yang ada sebelum menerima atau menolak 
kahadiran penyelidik. Walau bagaimanapun mereka dapat memberi kerjasama 
yang baik apabila disoal keadaan perkembangan modal usaha mereka sama 
ada bertambah, tetap atau berkurang. 

BAB LIMA 

PROFAIL USAHAWAN DAN PROFAIL IKS 

5.1 Profail Usahawan 

5.1.1 Umur dan Jantina Usahawan 

Daripada 200 orang usahawan yang dikaji secara rambang didapati 
bahawa 192 orang (96%) di antaranya adalah usahawan kecil (pekerja kurang 
daripada 50 orang) manakala delapan orang (4%) lagi adalah usahawan 
sederhana (pekerja 50 sampai 199 orang). Kajian mendapati bahawa umur 
usahawan pada peringkat 41 sampai 50 tahun adalah golongan yang paling 
ramai iaitu 69 orang (34,5%) dan peringkat kedua adalah golongan 31 sampai 40 
tahun iaitu 64 orang (32%). Golongan yang paling muda didapati 15 orang 
(7,5%) dengan peringkat umur 30 tahun ke bawah dan selebihnya 52 orang 
(26%) adalah golongan yang paling tua dengan peringkat umur 51 tahun ke atas. 
Maklumat peringkat umur usahawan sebagiamana ditunjukkan dalam Jadual 5.1 
menunjukkan bahawa usahawan di Negeri Kelantan mempunyai potensi yang 
cukup baik untuk membangunkan diri kerana usia yang muda. Bagi pegawai 
Kerajaan, sebahagian besar bersara apabila mereka telah mencapai umur 51 
tahun ke atas. Pada peringkat usia ini kreativitas dan kemampuan kerja 
seseorang dianggap semakin berkurang. Jika peringkat umur 51 tahun ini 
dianggap sebagai sempadan antara umur produktif dengan umur kurang 
produktif maka sebanyak 74% usahawan IKS di Negeri Kelantan didapati 
termasuk dalam golongan umur yang produktif. 

Dari segi jantina, hasil kajian mendapati bahawa usahawan IKS di Negeri 
Kelantan sebahagian besar iaitu 166 orang (83%) adalah usahawan lelaki dan 
selebihnya 34 orang (17%) adalah usahawan wanita. Jadual 5.2 menunjukkan 
bahawa penyertaan kaum wanita dalam perniagaan IKS di Negeri Kelantan 
dianggap masih perlu digalakkan Data kajian mendapatiwujud perbedaan 
penyertaan yang besar dan nyata antara jumlah dan peratusan usahawan lelaki 
berbanding usahawan wanita. 


Jadual 5.1 

Gambar Peringkat Umur Usahawan IKS Di Negeri Kelantan 


Peringkat Umur 

Jumlah (orang) 

Peratus 

30 tahun ke bawah 

15 

7,5 

31 tahun sampai 40 tahun 

64 

32,0 

41 tahun sampai 50 tahun 

69 

34,0 

51 tahun ke atas 

52 

26,0 

Jumlah 

200 

100,0 


Jika perbedaan umur dan jantina ini dilihat secara bersamaan maka 
didapati walaupun secara relatifnya usahawan wanita adalah sedikit akan tetapi 
mereka didapati pada semua peringkat umur. Di samping itu antara kedua 
golongan usahawan ini ada persamaan. Daripada empat kategori peringkat umur 
yang ada, jumlah usahawan yang paling ramai dari kedua golongan didapati 
sama-sama pada peringkat umur 41 sampai 51 tahun. Sebaliknya jumlah 
usahawan yang paling sedikit dari kedua golongan didapati berada pada 
peringkat umur kurang daripada 30 tahun. Perkara ini lebih jelas dapat dilihat 
dalam Jadual 5.2. 

Jadual 5.2 

Keadaan Umur Usahawan Menurut Jantina 


Peringkat Umur 

Lelaki 

Wanita 

< 30 tahun 

11 

4 

30 sampai 40 tahun 

56 

8 

41 sampai 50 tahun 

57 

12 

51 tahun ke atas 

42 

10 

Jumlah 

166 

34 


Jika Jadual 5.2 dianalisis lebih jauh maka jumlah usahawan wanita yang 
berumur 40 tahun ke bawah didapati 12 orang atau 35,5% daripada 
keseluruhannya usahawan wanita. Usahawan lelaki pula didapati sebanyak 67 
orang atau 40,4% daripada keseluruhan usahawan lelaki. Dengan demikian 
peratusan usahawan wanita di atas umur 40 tahun lebih besar berbanding 
dengan usahawan lelaki. 

Lebih jauh perkara ini boleh dilihat dengan menggunakan kaedah analisis 
mean. Jika empat jenis kelompok umur usahawan dalam Jadual 5.2 dianalisis 
dengan menggunakan kaedah mean maka didapati bahawa mean umur 
usahawan wanita lebih tinggi berbanding mean umur usahawan lelaki. Mean 
umur usahawan usahawan wanita adalah 2.8235 sedangkan mean umur lelaki 
adalah 2.7831. Dengan demikian, usahawan-usahawan wanita secara relatifnya 
adalah lebih tua berbanding usahawan lelaki. 

5.1.2 Taraf Pendidikan 

Maklumat berkenaan taraf pendidikan menunjukkan bahawa usahawan 
wanita di Negeri Kelantan mempunyai potensi yang cukup baik untuk 

membangunkan diri terlebih-lebih lagi jika perkara ini dihubungkan dengan 
keadaan umur usahawan yang dianggap berpotensi untuk berusaha. Hasil kajian 
mendapati sebanyak 138 orang atau 69.0% lulusan SPM sampai sarjana. 
Mereka yang hanya lulus di ingkat SRP/PMR/LCE ke bawah hanyalah 62 orang 
atau 31.0%. 


Jadual 5.3 

Tingkat Pendidikan Usahawan Dan Sana Ada Pernah Sekolah Agama 
Dan Tempoh Masa Sekolah Agama Usahawan 2001 





Sama Ada Usahawan Pernah Sek. Agama 

Tingkat 

Jlh 

Prts 


Ya, Pernah 

Pendidikan 

Tidak 

Tempoh Masa 





< 3 thn 

4-6 thn 

7-9 thn 

>10 thn 

Tidak Sekolah 

2 

1.0 






Sekolah 

13 

6.5 






Rendah 

47 

23.5 






SRP/PMR/LCE 

98 

49.0 

143 

30 

19 

4 

4 

SPM/STPM 

22 

11.0 

71.5% 

15.0% 

9.5% 

2.0% 

2.0% 

Diploma 

15 

7.5 






Sarjana Muda 

3 

1.5 






Sarjana 








Jumlah 

200 

100.0 

143 

30 

19 

4 

4 


- 


71 .5% 

15.0% 

9.5% 

2.0% 

2.0% 


Keterangan: Jlh = Jumlah Prts = Peratus 


Rajah 5.1 

Perbandingan Peratusan Golongan Usahawan Bersekolah Agama Dengan 
Golongan Tidak Bersekolah Agama Dan Tempoh Sekolah 



□ P Sekolah 
UT Sekolah 

Namun demikian hanya sebanyak 57 orang atau 28.5% mendapatlulusan 
daripada sekolah agama. Perkara ini boleh dilihat kerana bagian lain tesis ini 
akan dianalisis tentang faedah pinjaman yang dilaksanakan dalam sebahagian 
lembaga kewangan. Daripada 57 orang usahawan yang pernah bersekolah 
agama. Ini, 30 orang (52.6%) di antaranya bersekolah agama selama 3 tahun ke 
bawah tetapi ada juga yang mendakwa bersekolah agama sampai 10 tahun iaitu 
4 orang (7.0%). Gambaran terperinci tentang kedua perkara ini boleh dilihat 
dalam Jadual 5.3. 


5.1.3 Pengalaman Perniagaan 

Tempoh masa pengalaman perniagaan usahawan biasanya 
berhufaedahn erat dengan pendirian syarikat usahawan. Namun demikian 
tempoh masa perniagaan usahawan tidak semestinya sama dengan tempoh 
masa pendirian syarikatnya. Seorang usahawan boleh jadi telah mendirikan satu 
syarikat perniagaan secara berkongsi dan pengalaman perniagaan sebelum 
usahawan itu mendirikan satu syarikat milik peribadinya sendiri. 


Jadual 5.4 

Tempoh Masa Pengalaman Perniagaan Usahawan 


Tempoh Masa Pengalaman 
Perniagaan Usahawan 

Jumlah 

Peratus 

Lima tahun ke bawah 

37 

18.5 

6 sampai 10 tahun 

56 

28.0 

1 1 sampai 15 tahun 

36 

18.0 

16 sampai 20 tahun 

40 

20.0 

Lebih daripada 20 tahun 

31 

15.5 

Jumlah 

200 

100.0 

Dalam kajian ini didapti tempoh masa pengalaman perniagaan usahawan 
paling banyak adalah dalam kelompok masa enam sampai 10 tahun iaitu 
sebanyak 56 orang atau 28.0%. Peringkat kedua paling banyak adalah kelompok 
masa 16 samapi 20 tahun dan diikuti oleh peringkat ketiga iaitu kelompok masa 
lima tahun ke bawah masing-masing 40 dan 37 orang atau 20.0% dan 18.5%. 
Secara keseluruhan, pengalaman perniagaan usahawan ini boleh dilihat dalam 
Jadual 5.4. 


Rajah 5.2 

Pengalaman Perniagaan Usahawan IKS 



| □< 5 Thn ■6-10 Thn D11-15Thn D16-20Thn ■>20Thn | 


Berdasarkan Jadual 5.4 dan Rajah 5.2 diketahui bahawa lebih daripada 
separuh (53.5%) usahawan IKS di Negeri Kelantan telah berpengalaman 
melakukan perniagaaan pada dua masa pemerintahan (negeri) yang berbeza. 
Pada masa sebelum tahun 1990 sebahagian usahawan melaksanakan 
perniagaan di bawah pemerintahan UMNO (Barisan Nasional) sedangkan 
sebahagian yang lain belum melakukan perniagaan. Setelah tahun 1990 semua 
usahawan berniaga di bawah pemerintahan partai PAS. Perkara ini perlu 
diketengahkan kerana maklumat kajian mendapatibahawa sebahagian 

usahawan IKS di Negeri Kelantan menggunakan satu kaedah tersendiri iaitu 
menyembunyikan faham politik dalam kegiatan perniagaan. Tindakan ini 
bertujuan memudahkan urusan perniagaan dengan pihak-pihak yang berkenaan 
dan memudahkan usahamendapatpelanggan daripada semua golongan dan 
etnik masyarakat. 

Satu perkara yang menarik berkaitan dengan pengalaman perniagaan 
usahawan ini adalah hufaedahn tempoh pengalaman perniagaan usahawan 
dengan keperluan mereka untuk mendapatkanpinjaman wang daripada lembaga 
kewangan . Ujian korelasi menunjukkan ada hufaedahn antara kedua perkara 
ini. Akan tetapi hufaedahn berkenaan bersifat negatif dan tidak kuat iaitu pada 
kadar -0.213 (Lampiran 2). Artinya, semakin lama tempoh pengalaman 
perniagaan usahawan semakin rendah tingkat keperluan mereka untuk 
mendapatkanpinjaman wang daripada lembaga kewangan mana pun. Dengan 
kata lain semakin lama tempoh pengalaman perniagaan usahawan semakin 
mampu mereka untuk berdiri sendiri. 

5.2 Profail Syarikat IKS 
5.2.1 Penubuhan Syarikat 

Pendirian syarikat boleh dilakukan dengan pelbagai cara seperti 
mendirikannya secara sendiri, pemindahan milik keluarga, pembelian ekuiti 
syarikat lain dan sebagainya. Kajian ini mendapatibahawa secara mayoritas iaitu 
131 orang (65.5%) usahawan mendirikan sendiri syarikat mereka. Sebanyak 46 
orang (23.0%) usahawan yang lain mendirikan syarikat mereka melalui 

pemindahan milik keluarga. Di samping itu sebanyak 10 orang (5%) usahawan 
yang lain mendirikan syarikatnya melalui pembelian ekuiti syarikat lain 
sedangkan bakinya sebanyak 13 orang (6.5%) usahawan mendirikan syarikat 
dengan cara lain-lain. 


Jadual 5.5 

Cara Pendirian syarikat Usahawan 2001 


Cara Pendirian Syarikat Usahawan 

Jumlah 

Peratus 

Ditubuhkan sendiri 

131 

65.5 

Pemindahan milik daripada keluarga 

46 

23.0 

Pemindahan ekuiti daripada pihak lain 

10 

5.0 

Lain-lain 

13 

6.5 

Jumlah 

200 

100.0 


Berdasarkan Jadual 5.5, diketahui bahawa usahawan yang mendirikan 
sendiri syarikatnya ada sebanyak 65.5%. Maklumat ini menunjukkan bahawa 
usahawan di Negeri Kelantan mempunyai rasa percaya diri dan keinginan 
mandiri yang tinggai. Jika dakwaan bahawa banyak rakyat Negeri Kelantan yang 
mencuba mencari kerja dan kemajuan diri di negeri lain adalah benar, perkara ini 
tentunya bukan disebabkan sifat dan kemauan mandiri mereka yang rendah. 
Boleh jadi perkara ini berlaku kerana kuatnya daya tarik (seperti faktor gaji) 
daripada negeri-negeri lain atau akibat tekanan kuat faktor luaran kepada Negeri 
Kelantan sendiri. Penulis mendapat maklumat bahawa salah satu faktor yang 
menyebabkan para usahawan kontraktor banyak berpindah ke luar Negeri 

Kelantan terutama ke Kuala Lumpur kerana kurangnya peluang perniagaan di 
Negeri Kelantan sebagai akibat sekatan Kerajaan Pusat. 

Penubuhan syarikat dengan cara "menubuhkannya sendiri” mempunyai 
kabaikan tersendiri kerana usahawan akan mengetahui semua perkara bermula 
daripada titik awal perancangan penubuhan syarikat. Semua konsep dan 
matlamat syarikat adalah menurut selera dan keinginan usahawan. Demikian 
juga dengan pelbagai rahasia perusahaan akan lebih terjaga dan terselamat 
daripada diketahui oleh pihak lain. 

Perkara ini tentunya berbeza dengan golongan usahwan yang penubuhan 
syarikatnya berlaku secara pemindahan milik daripada keluarga atau pembelian 
ekuiti syarikat lain. Bagi kedua golongan usahawan ini (pemindahan milik 
daripada keluarga dan pembelian ekuiti syarikat lain) mereka terpaksa 
menghabiskan masa dan biaya untuk mengadakan pelbagai perubahan atau 
penyesuaian dalam syarikat yang telah ada agar menjadi seperti mana yang 
mereka kehendaki. Walau bagaimanapun, beban kerja kedua golongan 
usahawan ini dianggap mudah dan ringan dibandingkan dengan golongan 
usahawan yang menubuhkan sendiri syarikatnya yang telah ada. Mereka ini 
tidak perlu bersusah payah mencari dan mengadakan lokasi syarikat, mengurus 
lesen pendirian syarikat dan sebagainya. 

Berdasarkan Jadual 5.5 juga diketahui bahawa sebanyak 13 syarikat 
(6.5%) yang lain ditubuhkan tidak mengikuti kaedah mana pun di atas melainkan 
dengan cara yang lain. Penubuhan syarikat dengan cara lain ini paling banyak 
adalah penubuhan syarikat secara berkongsi. Di samping itu didapati juga 

syarikat yang ditubuhkan oleh Kerajaan Negeri, ditubuhkan oleh perkumpulan, 
ditubuhkan oleh jamaah dan didirikan secara bekerja sama dengan lembaga 
RISDA. 


5.2.2 Jenis Pemilikan Syarikat 

Data kajian mendapati bahawa mayoritas pemilikan syarikat adalah hak 
milik perseorangan iaitu 127 syarikat (63.5%) dan diikuti pada peringkat kedua 
adalah di bawah Akta Sendiri Berhad sebanyak 38 syarikat atau 19.0%. 
Pemilikan syarikat secara perkongsian pula didapati sebanyak 32 syarikat atau 
16.0%. Lebih jelas perkara pemilikan syarikat ini boleh dilihat dalam Jadual 5.6 


Jadual 5.6 

Jenis Pemilikan Syarikat IKS 


Jenis Pemilikan Syarikat 

Jumlah 

Peratus 

Hak milik perseorangan 

127 

63.5 

Perkongsian 

32 

16.0 

Di bawah Akta Sendirian Berhad 

38 

19.0 

Lain-lain 

3 

1.5 

Jumlah 

200 

100.0 


Maklumat ”janis pemilikan” dalam Jadual 5.6 ini tidak jauh berbeza dengan 
maklumat ”cara pendirian Syarikat” dalam Jadual 5.5. Pada Jadual 5.5 syarikat 
yang didirikan sendiri oleh usahawan adalah sebanyak 131 syarikat. Sedangkan 
dalam Jadual 5.6 syarikat yang merupakan hak milik perseorangan didapati 
sebanyak 127 syarikat. Ertinya, perbezaan jumlah antara kedua perkara ini 
hanya empat sahaja sehingga kedua perkara ini nampak selari. Maklumat ini 
boleh ditafsirkan bahawa syarikat-syarikat yang ditubuhkan secara persendirian 
cenderung menjadi syarikat-syarikat yang dimiliki secara perseorangan. 

Pemilikan syarikat dengan cara ”hak milik perseorangan” ini mempunyai 
kebaikan dan keburukan. Pemilik syarikat ini dapat melaksanakan ide-idenya 
tanpa hambatan dan campur tangan pihak lain. Hasil usaha dan keuntungan 
sepenuhnya menjadi hak milik peribadi tanpa perlu membahagikannya dengan 
pihak lain. Demikian juga perselisihan dan salah faham tidak akan terjadi kerana 
syarikat berada dalam pemilikan dan pentadbiran perseorangan. Sebaiknya 
perkembangan syarikat-syarikat seperti ini diyakini lambat kerana ide-ide 
pengembangan sangat berhad kepada pemikiran seorang usahawan. Selain itu 
seluruh beban dan tanggungjawab syarikat terpaksa ditanggung oleh pemilik 
secara persendirian. 

5.2.3 Tempoh Masa Punubuhan Syarikat 

Hasil kajian mendapati bahawa jumlah dan peratus tempoh masa 
kewujudan syarikat antara “enam tahun sehingga 10 tahun” dan “lebih daripada 
15 tahun” adalah sama iaitu sama-sama 61 syarikat atau 30.5%. Syarikat yang 
ditubuhkan dalam tempoh masa 11 hingga 15 tahun didapati paling sedikit iaitu 
29 syarikat atau 14.5%. Manakala kelompok syarikat yang paling muda tempoh 
masa kewujudannya iaitu lima tahun dan ke bawah didapati sebanyak 49 
syarikat atau 24.5%. Maklumat ini lebih jelas ditunjukkan dalam Rajah 5.3. Untuk 
memberikan analisis yang lebih baik perkara tempoh masa kewujudan syarikat 
ini digabungkan dengan maklumat pengalaman perniagaan usahawan. 

Gambar grafik dalam Rajah 5.3 menunjukkan 61 syarikat (30.5%) telah 
ditubuhkan lebih 15 tahun. Ini bermakna mereka telah melalui masa perniagaan 

yang panjang dengan pelbagai cabaran yang ada. Selain itu di sisi lainnya 
didapati pula 31 orang (15.5%) usahawan yang telah berpengalaman berniaga 
lebih daripada 20 tahun. Perkara ini memberi erti bahawa ada usahawan yang 
terlebih dahulu mempunyai pengalaman perniagaan sebelum menubuhkan 
syarikatnya sendiri. Keadaan seperti ini memang boleh berlaku. 


Rajah 5.3 

Tempoh Masa Syarikat Ditubuhkan Dan Pengalaman Perniagaan 
Usahawan IKS 



-♦—P. Perniagaan -* TS Ditubuhkan 


Gambar grafik dalam Rajah 5.3 ini juga menunjukkan terdapatnya 61 syarikat 
(30.5%) yang ditubuhkan dalam tempoh 16 sehingga 20 tahun. Namun begitu 
usahawan yang mempunyai pengalaman perniagaan dalam tempoh masa yang 
serupa hanya ada 40 orang (20.0%). Perkara ini adalah munasabah kerana 
banyak syarikat (dalam kes ini 46 syarikat) yang penubuhannya merupakan 
warisan ahli keluarga. Jika seorang ayah menubuhkan syarikat dan kemudian 
menyerahkan pentadbirannya kepada anaknya maka dengan sendiriya tempoh 
masa penubuhan syarikat berkenaan lebih lama berbanding tempoh masa 

pengalaman perniagaan anak berkenaan. Di samping itu pula dalam kajian ini 
pula didapati 10 syarikat (5.0%) yang penubuhannya merupakan pembelian 
ekuiti syarikat lain. Dalam pembelian ini boleh jadi tempoh masa kewujudan 
syarikat lebih lama atau pendek berbanding tempoh masa pengalaman 
usahawan yang membeli syarikat berkenaan. 

Daripada keseluruhan usahawan dan syarikat yang di kaji, didapati 
bahawa syarikat yang paling baru adalah yang berumur 0.25 tahun atau tiga 
bulan iaitu syarikat I.J Solution yang berlokasi di A2 Lot 2092 Pengkalan Chepa, 
Kota Bharu. Syarikat ini bergerak dalam bidang industri jahitan. Walaupun 
tempoh masa penubuhan syarikat ini baharu tiga bulan akan tetapi syarikat yang 
diusahakan oleh seorang bekas askar dengan modal sekitar RM 70,000.00 ini 
telah memiliki pekerja seramai 18 orang dan mula mendapat pasaran di 
peringkat kebangsaan. 

5.2.4 Pekerja Tetap Syarikat 

Jumlah tenaga kerja tetap syarikat telah dijadikan sebagai ketentuan 
dalam menggolongkan syarikat sama ada ianya tergolong kepada syarikat 
industri kecil atau industri sederhana. Syarikat yang mempunyai pekerja tetap 
kurang daripada 50 orang dikelompokkan sebagai industri kecil manakala 
syarikat yang mempunyai pekerja 50 sehingga 200 orang di kelompokkan 
kepada industri sederhana. 

Dengan ketentuan ini, kajian mendapati bahawa majoriti iaitu 192 orang 
(96.0%) usahawan di Negeri Kelantan tergolong kepada usahawan industri kecil. 

Lapan orang (4.0%) yang lain pula tergolong kepada usahawan industri 
sederhana. Jadual 5.7 menunjukkan bahawa majoriti usahawan (60.5%) 
mempunyai pekerja tetap kurang daripada 10 orang. Jumlah usahawan yang 
menggunakan pekerja tetap pada peringkat 10 sehingga 19 orang pula hanya 
ada seramai 47 orang (23.5%) usahawan. Dengan demikian boleh dikatakan 
bahawa berdasarkan jumlah pekerja tetap, usahawan IKS di Negeri Kelantan 
adalah kecil kerana mereka ramai menggunakan pekerja tetap 20 orang ke 
bawah. 


Jadual 5.7 

Keadaan Pekerja Tetap Syarikat IKS 


Jumlah Pekerja Tetap Syarikat 

Jumlah 

Peratus 

< 1 0 Orang 

121 

60.5 

10 sehingga 19 Orang 

47 

23.5 

20 sehingga 29 Orang 

12 

6.0 

30 sehingga 39 Orang 

7 

3.5 

40 sehingga 49 Orang 

5 

2.5 

50 orang dan keatas 

8 

4.0 

Jumlah 

200 

100 


Kajian ini tidak mendapati satu syarikat pun yang menggunakan pekerja 
tetap seramai 200 orang. Jumlah perkerja tetap yang paling ramai adalah 170 
orang diikuti pada peringkat kedua sebanyak 86 orang. Kedua-dua syarikat yang 
tergolong sebagai industri sederhana ini masing-masing bergerak dalam sektor 
industri batik tulis dan industri berasaskan kayu. Berkenaan perkara pekerja ini 
seorang usahawan berasaskan kayu (Wisman Industri Sdn. Bhd. Lot 751 
Kubang Batang, Mk. Chenderung Batu, Wakaf Bharu, Kelantan) mengatakan 
bahawa syarikatnya tidak dibenarkan menggunakan pekerja selain daripada 

pekerja Bumiputera. Usahawan yang banyak mendapatkantender daripada 
Kementrian Pertahanan dan Pendidikan dan juga berada di bawah seliaan 
Ministry of International Trade and Industry (MITI) dan Standard and Industrial 
Research Institute of Malaysia (SIRIM) ini mengatakan bahawa aktiviti 
syarikatnya akan digantung selama satu tahun sekiranya didapati menggunakan 
seorang sahaja pekerja bukan Bumiputera. Daripada sati sisi ketentuan ini 
merupakan satu pembelaan dan keuntungan kepada pihak Bumiputera namun di 
sisi lain ketentuan ini jelas mengarah kepada perkauman. 

5.3.5 Lokasi Syarikat 

Bagi melihat kewujudan syarikat-syarikat ini secara lebih kompleks 
dilakukan penggafaedahn unsur lokasi syarikat, jantina usahawan dan kategori 
syarikat dalam bentuk jadual. Ketiga-tiga perkara ini boleh dilihat dalam jadual 
5.8. Berdasarkan Jadual 5.8 diketahui bahawa di setiap jajahan didapati 
usahawan wanita dalam kategori usahawan industri kecil. Akan tetapi daripada 
34 orang usahawan wanita yang didapati, hanya satu orang (0.5%) sahaja 
usahawan wanita yang tergolong kepada usahawan industri sederhana. 


Jadual 5.8 

Taburan Lokasi Syarikat Mengikut Jantina Usahawan dan Kategori Syarikat IKS 


Jtn 

Ush 

Jlh 

Ush 

KB 

TT 

BK 

PM 

PP 

TM 

MG 

KK 

Jl 

GM 

L.l 

166 

46 

4 

12 

2 

13 


17 


16 


18 


12 


7 


9 


9 

1 

Wa 

34 

9 


5 

1 

2 


3 


4 


3 


1 


3 


2 


1 


Jlh 

200 

55 

4 

17 

3 

15 


20 


20 


21 


13 


10 


11 


10 

1 


Keterangan: Jtn Ush = Jantina Usahawan, Jlh Ush = Jumlah Usahawan, L.l = Laki-laki, Wa = 
Wanita, IK = Industri Kecil, IS = Industri Sederhana. 

KB = Kota Baharu, TT = Tumpat, BK = Bachok, PM = Pasir Mas, PP = Pasir Putih, TM = Tanah 
Merah, MG = Machang, GM = Gua Musang. 

Usahawan ini (Pn. Hasmah bt. Ismail) berada di Kampung Tanjung Kuala, 
Tumpat dan bergerak dalam sektor industri keropok. Di samping menggunakan 
khidmat seramai 62 orang pekerja, usahawan ini juga menggunakan beberapa 
mesin kecil yang membantu mempercepat proses pembuatan. Beliau telah 
dianggap sebagai usahawan berjaya oleh pihak Majlis Amanah Rakyat (MARA), 
Kementerian Pertanian dan Jabatan Perikanan. 

Jadual 5.8 juga menggambarkan bahawa didapati sebanyak lapan industri 
sederhana. Sebanyak empat syarikat daripadanya berlokasi di Jajahan Kota 
Bharu manakala tiga berlokasi di Jajahan Tumpat. Hanya satu sahaja didapati 
berlokasi di bahagian Selatan Negeri iaitu di Jajahan Gua Musang. Industri ini 
adalah Mat Ali Enterprise (Kg. Lapan Jaya Km. 13 Jl. Kuala Lipis 18300 Gua 
Musang, Kelantan) yang bergerak dalam sektor peternakan ayam daging. 
Maklumat yang didapati menyebutkan bahawa usahawan ini boleh 
mengeluarkan 18,000 ekor ayam dalam seminggu selepas diternak selama 50 
hari. Pencapaian usahawan ini dikatakan boleh memberi kesan besar kepada 
aktivi pemasaran ayam daging di seluruh Negeri Kelantan bahkan ke Negeri 
Terengganu dan Pahang. 

BAB ENAM 

ANALISIS DAN PEBAHASAN 

6.1 Sumber Kredit Perniagaan Usahawan Peringkat Penubuhan Syarikat 

Dalam menubuhkan sebuah syarikat diperlukan perancangan yang baik 
dan menyeluruh sehingga syarikat yang berkenaan dapat beroperasi dengan 
sempurna. Perancangan termasuklah penggunaan kredit perniagaan yang 
diperoleh. Bahkan bagi syarikat-syarikat tertentu perkara kredit perniagaan ini 
ditangani khusus oleh seseorang yang biasa dipanggil sebagai “manager” atau 
eksekutif kewangan. Akan tetapi bagi syarikat-syarikat kecil perkara kredit 
perniagaan dan hal-hal lainnya seperti urusan pembuatan dan pemasaran 
adalah dikendalikan secara perseorangan oleh usahawan. 

Kepada usahawan telah diajukan soalan dari mana sumber modal 
permulaan usaha mereka iaitu sewaktu awal penubuhan syarikat. Soalan ini 
dapat diterima oleh semua usahawan sehingga tidak ada satu pun usahawan 
yang tidak memberi jawapan bahkan sebahagian usahawan merasa senang 
menceritakan sejarah awal jatuh-bangunnya syarikat mereka yang kadang kala 
mengharukan. 

Hasil kajian mendapati bahawa sebahagian besar iaitu 138 orang (69%) 
usahawan menggunakan “kewenangan sendiri” sebagai modal awal ketika 
melaksanakan penubuhan syarikat. Peringkat kedua terbanyak adalah 
“kewangan sendiri dan pinjaman ahli keluarga” iaitu 30 orang usahawan atau 
15%. Di samping itu didapati juga usahawan yang mengatakan bahawa modal 
permulaan penubuhan syarikat mereka adalah berasal dari “pinjaman institusi 

kewangan konvensional” dan ada pula yang berupa campuran antara “kewangan 
sendiri dengan pinjaman institusi kewangan konvensional” iaitu masing-masing 
16 orang (8.0%) dan 12 orang (6.0%). 

Didapati empat orang (2.0%) usahawan pula yang mengatakan bahawa 
modal permulaan penubuhan syarikat mereka adalah selain daripada sumber- 
sumber di atas sehingga dikelompokkan kepada “lain-lain”. Antara sumber modal 
“lain-lain” ini ialah daripada Kerajaan Negeri (dua syarikat), anggota 
perkumpulan (satu syarikat) dan institusi RISDA (satu syarikat). 


Jadual 6.1 

Sumber Modal Awal Penubuhan Syarikat Usahawan IKS 
Bumiputera di Negeri Kelantan 


Sumber Modal Awal Penubuhan Syarikat 

Jumlah 

Peratus 

Kewangan sendiri 

138 

69.0 

Kewangan sendiri & pinjaman ahli keluarga 

30 

15.0 

Pinjaman institusi konvensional 

16 

8.0 

Campuran (k sendiri & pinj. Inst k konvensional 

12 

6.0 

Lain-lain 

4 

2.0 

Jumlah 

200 

100.0 


Ket: k. = kewangan. Pinj. Ins.k. = Pinjaman institusi kewangan 


Sebagaimana ditunjukkan di dalam Jadual 6.1, majoriti usahawan IKS di 
Negeri Kelantan tidak berharap kepada pinjaman dan kredit institusi kewangan 
untuk menubuhkan sesuatu syarikat. Sikap ini sangat baik akan tetapi 
mempunyai kelemahan. Usahawan yang hanya menggunakan kewangan sendiri 
sebagai modal awal akan boleh berusaha dengan tenang tanpa ada rasa terikat 
dan takut wang pinjaman dan kredit perniagaan tidak dapat dikembalikan. 
Usahawan ini akan berusaha tanpa diganggu oleh sesuatu perasaan buruk. 

Sebaliknya, cara seperti ini tentunya cenderung mengakibatkan perkembangan 
syarikat secara lambat kerana jumlah modal yang lebih terhad berbanding jika 
kewangan sendiri itu dipadukan dengan sejumlah pinjaman dan kredit 
perniagaan yang munasabah. 

Jadual 6.1 juga menunjukkan seramai 16 orang (8.0%) usahawan 
menggunakan kredit perniagaan dari institusi kewangan konvensional sebagai 
modal awal. Ertinya, usahawan ini sangat cepat mendapat kepercayaan 
daripada institusi kewangan konvensional iaitu di awal penubuhan syarikat. 
Kepercayaan seperti ini juga dianggap sebagai modal yang sangat berharga dan 
tidak boleh dinilai dengan material walaupun kredit perniagaan itu diyakini 
mempunyai cagaran. Usahawan ini akan sentiasa rasa terikat dan dibayangi 
rasa takut kalau-kalau kredit perniagaan mereka tidak dapat dibayar balik. 
Keadaan ini dengan sendirinya akan mendorong usahawan bekerja sungguh- 
sungguh dan menggunakan wang kredit perniagaan itu dengan berkesan dan 
lebih berhati-hati. 

Seramai 12 orang (6.0%) usahawan pula didapati menggunakan wang 
sendiri dan wang kredit perniagaan daripada institusi kewangan konvensional 
sebagai modal awal. Tindakan memadukan kewangan sendiri dengan pinjaman 
kredit perniagaan adalah baik akan tetapi perlu berpatutan daripada segi nisbah. 
Kredit perniagaan itu pula mesti tidak bercanggah dengan syari’at. Berbanding 
responden kajian sebanyak 200 orang usahawan maka jumlah ini dianggap kecil. 
Ertinya sedikit sahaja usahawan yang dianggap mendapat peluang berusaha 

dengan kredit perniagaan yang cukup kerana sokongan institusi kewangan 
konvensional pada peringkat penubuhan syarikat. 

Kajian tidak mendapati usahawan yang menggunakan pinjaman kredit 
perniagaan daripada ceti atau along sebagai modal awal. Demikian juga tidak 
ada satu pun usahawan yang bekerjasama dengan institusi kewangan Islam 
pada awal peubuhan syarikat sehingga tidak didapati pelaksanaan pelbagai 
konsep kewangan perniagaan dalam Islam seperti Musyawarah, Oardul Hasan 
dan sebagainya. 

Sumber modal awal penubuhan syarikat ini juga dapat dihubungkan 
dengan sektor perniagaan, peringkat pemasaran dan lain-lain. Modal awal yang 
bersumberkan kepada “kewangan sendiri” paling banyak dilaburkan pada sektor 
“lain-lain” iaitu 56 syarikat (28%), diikuti peringkat kedua sektor “makanan dan 
minuman” sebanyak 44 syarikat (22%). Daripada 138 orang (69.0%) usahawan 
Jadual 6.2 


Sumber Modal Awal Penubuhan Syarikat dan Pencapaian Peringkat Pemasaran 


No 

Sumber Modal Awal 

Peringkat Pemasaran 

Jlh 



Jajahan 

Negeri 

Kebangsaan 

Antara 

Bangsa 


1 

Kewangan sendiri 

23 

(11.5%) 

57 

(28.5%) 

41 

(20.5%) 

17 

(8.5%) 

138 

(69%) 

2 

K. sendiri & pinj ahli keluarga 

7 

(3.5%) 

12 

(6%) 

10 

(5%) 

1 

(0.5%) 

30 

(15%) 

3 

Pinj. ins. k. konvensional 

2 

(1%) 

9 

(4.5%) 

4 

(2%) 

1 

(0.5%) 

16 

(8%) 

4 

Campuran 

1 

(0.5%) 

7 

(3.5%) 

3 

(1 ,5%) 

1 

(0.5%) 

12 

(6%) 

5 

Lain-lain 

1 

(0.5%) 

1 

(0.5%) 

2 

(1%) 


4 

(2%) 


Jumlah 

34 

(37%) 

86 

(43%) 

60 

(30%) 

20 

(10%) 

200 

(100%) 


Keterangan: K = Kewangan Pinj ins k. = Pinjaman institusi kewangan 

yang menggunakan “kewangan sendiri” sebagai modal awal penubuhan syarikat 
ini 17 orang (8.5%) berjaya memasarkan barangan mereka ke pasaran 
antarbangsa. Hanya satu orang (0.5%) sahaja yang menggunakan modal awal 
yang bersumber pada “kewangan sendiri dan ahli keluarga”, “pinjaman institusi 
kewangan konvensional” dan “campuran” yang berjaya melakukan sedemikian. 
Mereka yang menggunakan modal awal yang berasal daripada sumber “lain-lain” 
belum ada yang berjaya ke peringkat ini. Berdasarkan Jadual 6.2, diketahui 
bahawa usahawan yang menggunakan “kewangan sendiri” sebagai modal awal 
dalam penubuhan syarikat kelihatannya lebih berjaya berbanding usahawan lain. 

6.2 Sumber Kewangan & Kredit Perniagaan Serta Penggolongan Usahawan 

Untuk mengembangkan syarikat perniagaan ke arah yang lebih berjaya 
dan baik biasanya diperlukan tambahan modal yang banyak. Tambahan modal 
ini boleh dilakukan sama ada dengan mengguna kewangan sendiri atau dengan 
melakukan pinjaman daripada pelbagai jenis institusi kewangan yang ada. 
Dalam hal ini, kajian telah mendapati para usahawan IKS di Kelantan, dalam 
mendapatkan modal tambahan untuk membangunkan perusahaan mereka 
terbahagi kepada empat kelompok seperti yang dijangkakan pada awal-awal 
kajian lagi. Keempat-empat kelompok berkenaan ialah: 

1. Kelompok yang tidak pernah mendapatkan pinjaman dan kredit 
perniagaan sama sekali. Bagi memudahkan huraian dan analisis 
kajian, kelompok ini selanjutnya dinamakan sebagai “Golongan A”. 

2. Kelompok yang mendapatkan pinjaman dan kredit perniagaan 

daripada institusi kewangan konvensional sahaja, atau “Golongan B”. 

3. Kelompok yang mendapatkan pinjaman dan kredit perniagaan 

daripada institusi kewangan Islam sahaja, atau “Golongan C”. 

4. Kelompok yang mendapatkan pinjaman dan kredit perniagaan 

daripada institusi kewangan konvensional dan juga daripada institusi 
kewangan Islam, atau “Golongan D”. 

Sebagaimana digambarkan di dalam Jadual 6.3 didapati ada 77 orang 
(33.5%) usahawan yang termasuk ke dalam Golongan A, iaitu usahawan yang 
tidak pernah mendapat pinjaman dan kredit perniagaan sama sekali. 
Perkembangan perniagaan ini tentunya berjalan lambat kecuali para usahawan 
ini mempunyai kewangan sendiri dan cukup untuk membiayai semua keperluan 
syarikat berbanding seandainya mereka mendapat pinjaman dan kredit 
perniagaan. Jika tidak, mengikut logik akal usahawan ini boleh terpinggir kerana 
tidak akan mampu bersaing dengan usahawan Golongan B, C, dan D. Crosstab 
antara jangka masa penubuhan syarikat dengan pernah tidaknya usahawan 
mendapat pinjaman dari mana-mana institusi kewangan telah dilakukan. 
Hasilnya mendapati bahawa 27.0% usahawan tidak bersangkut paut dengan 
institusi kewangan walaupun mereka telah berniaga enam tahun dan ke atas. 
Ertinya, daripada 138 orang (69.0%) usahawan yang memulakan perniagaan 
dengan kewangan sendiri sebagai modal awal, 27.0% dianggap bersifat qana’ah 
dan istiqamah walaupun tempoh masa perniagaan telah berlalu enam tahun dan 
lebih. Oana’ah dan istigamah yang dimaksudkan di sini adalah memadakan 

modal sendiri dan tidak mempedulikan institusi kewangan baik konvensional 
mahu pun Islam. 


Jadual 6.3 

Jawaban Usahawan Sama ada Pernah Mendapat Pinjaman dan Kredit 
Pembiayaan dari Mana-mana Institusi Kewangan 


Sumber Pinjaman dan Kredit 
Pebiayaan Usahawan 

Jumlah 

Peratus 

Tidak pernah mendapat pinjaman dan kredit 
perniagaan sama sekali (Golongan A) 

77 

38.5 

Mendapat pinjaman dan kredit perniagaan 
daripada ins. k Konvensional sahaja (Golongan B) 

100 

50.0 

Mendapat pinjaman dan kredit perniagaan 
daripada ins. k. Islam sahaja (Golongan C) 

9 

4.5 

Mendapat pinjaman dan kredit perniagaan 
daripada ins. k. konvensional dan ins k. Islam 
(Golongan D) 

14 

7.0 

Jumlah 

200 

100.0 


Ket: ins.k. = institusi kewangan 


Berdasarkan Jadual 6.3 juga didapati bahawa Golongan B ada sebanyak 
100 orang (50.0%) usahawan. Golongan B ini perlu dianalisis lebih jauh sama 
ada mereka menggunakan khidmat institusi kewangan konvensional berkenaan 
secara rela hati atau kerana terpaksa. Untuk mengetahui perkara ini, dilakukan 
crosstab antara “samaada usahawan setuju dengan institusi kewangan 
berfaedah” dengan “institusi-institusi konvensional yang menjadi sumber 
pinjaman Golongan B ini”. Crosstab ini digambarkan pada Jadual 6.4. 

Jadual 6.4 menunjukkan bahawa daripada 100 orang usahawan 
Golongan B ini, 30 orang (30.0%) menggunakan khidmat kewangan ini secara 
rela hati. Usahawan ini adalah usahawan yang senang berurusan dengan 
institusi kewangan. Mereka bahkan berpeluang luas dalam mendapatkan 

pinjaman dan kredit perniagaan memandangkan institusi kewangan 
konvensional wujud merata-rata baik ianya milik orang Melayu sendiri mahupun 
milik orang Cina. 


Jadual 6.4 

Gambaran Usahawan Golongan B Sama Ada Menggunakan Khidmat 
Institusi Kewangan Konvensional Secara Rela Hati Atau Terpaksa 


No 

Jawaban Usahawan 
Sama Ada Bersetuju 
Dengan Institusi 
Kewangan Berfaedah 

Institusi Kewangan Konvensional Yang Menjadi 
Sumber Pinjaman Golongan B 

Jlh 

A 

B 

C 

D 

E 

F 

G 

H 

1 

J 

K 

L 


1 

Ya, ianya baik dan 
membantu usahawan 

4 

1 



2 


3 


2 

2 

2 

16 

30 

2 

Tidak, kerana merosak 
ekonomi masyarakat 




2 



1 




1 

10 

14 

3 

Tidak, kerana bercanggah 
dengan syari’at 

4 

2 

1 

3 

2 


7 

2 

2 


10 

55 

90 

4 

Tidak, tetapi terpaksa 
digunakan juga 

8 

3 

1 

3 

6 

1 

8 

4 



6 

12 

52 

5 

Lain-lain 



1 


1 

1 





4 

6 

13 

6 

Tiada Jawaban 












1 

1 


JUMLAH 

16 

6 

3 

8 

11 

2 

19 

6 

4 

2 

23 

100 

200 


Ket : A = MARA, B = CGC, C = TEKUN, D = Bank Pembangunan, E = Bank Pertanian, F = 
Tabung Ushawan Bumiputera, G = Bank Bumi Comerrce, H = Maybank, I = Kesedar, J = Bank 
Rakyat, K = Lain-lain, L = Soalan tidak relevan. 


Seramai 70 orang (70.0%) lagi menggunakan institusi kewangan 
konvensioal secara terpaksa kerana jawapan mereka nyata termasuk ke dalam 
kategori “tidak bersetuju” dengan institusi kewangan konvensional sama ada 
dengan alasan ianya merosak ekonomi masyarakat atau bercanggah syari’at 
dan sebagainya. Dengan demikian Golongan B terbahagi pula kepada dua 
kelompok, iaitu usahawan yang menggunakan khidmat kewangan konvensional 
secara rela hati (dinamakan Golongan BI) dan usahawan yang 
menggunakannya secara terpaksa (dinamakan Golongan B2). 

Usahawan Golongan C hanya ada sembilan orang sahaja atau 4.5%. 
Golongan D pula ada 14 orang usahawan atau 7.0%. Dengan demikian daripada 

200 orang usahawan yang dikaji, hanya 23 orang (11.5%) usahawan sahaja 
yang bersangkut paut dengan institusi kewangan Islam. Jumlah ini adalah sangat 
sedikit memandangkan kajian ini dilaksanakan di sebuah negeri yang 
masyarakatnya kuat berpegang pada syari’at Islam walaupun disedari bahawa 
kewujudan institusi kewangan Islam masih baharu berbanding institusi kewangan 
konvensional. 

Jika jumlah usahawan Golongan D dan C (23 orang) dicampur dengan 
jumlah usahawan Golongan B (100 orang) maka didapati 123 orang (61.5%) 
usahawan bersangkut paut dengan institusi kewangan baik ianya institusi 
kewangan konvensional mahupun institusi kewangan Islam. Sekiranya 
diandaikan bahawa semua usahawan Golongan A pernah berusaha 
mendapatkan pinjaman dan kredit tetapi tidak berjaya, bermakna 61.5% 
usahawan berjaya memenuhi syarat-syarat seperti sistem pembukuan kewangan 
yang baik, usaha yang berdaya maju dan lain-lain syarat yang sudah lazim 
berlaku dalam institusi kewangan. 

Kelompok usahawan yang hanya menggunakan khidmat institusi 
kewangan Islam sahaja (Golongan C) mendapatkan perkhidmatan dari dua jenis 
bank sahaja iaitu Bank Islam Malaysia Berhad dan Bank Muamalat. Tempoh 
masa penggunaan khidmat kedua-dua bank ini yang paling banyak adalah dua 
tahun sehingga lima tahun. 

Pada umumnya usahawan yang termasuk ke dalam Golongan D 
mendapatkan pinjaman dan kredit yang lebih banyak dari institusi kewangan 
konvensional berbanding institusi kewangan Islam. Namun demikian ada dua 

orang (1.0%) usahawan mengatakan nisbah perbandingan pinjaman dan kredit 
mereka adalah sebanding ( fifty-fifty ). Jika jenis pemilikan syarikat-syarikat yang 
termasuk dalam Golongan D ini dianalisis didapati 12 syarikat di antaranya 
adalah hak milik perseorangan, 10 syarikat di bawah Akta Sendirian Berhad dan 
satu syarikat merupakan milik perkongsian. Sebahagian usahawan dalam 
Golongan D ini mengatakan mereka ingin beralih secara perlahan-lahan 
daripada institusi kewangan konvensional kepada institusi kewangan Islam. 

Jadual 6.4 menggambarkan bahawa empat institusi kewangan 
konvensional yang paling ramai diminati oleh usahawan golongan B ini ialah 
Bank Bumiputera Commerce, MARA, Bank Pertanian dan Bank Pembangunan. 
Walaupun lajur “K” berjumlah 23 akan tetapi ianya dianggap bukan paling ramai 
diminati kerana institusi yang dikelompokkan kepada K (lain-lain) ini adalah 
sangat banyak. Sebahagiannya berupa bank seperti Bank Industri, Perwira Affin 
Bank, Public Bank, Oversea Chinis Bank, UMBC Bank, Hongkong Bank, OCBC 
Bank dan DCB Bank. Sebahagian yang lain pula bukan berbentuk bank seperti 
MBF Finance, Tabung Usahawan Kecil (TUK), Amanah Ikhtiar Malaysia (AIM), 
Perbadanan Nasional Berhad (PNS), Tabung Usahawan Baru (TUB) Kementrian 
Belia dan Sukan, Koperasi Melayu Kelantan, Rancangan Belia Berniaga (RBB), 
RISDA, Kesedar dan lain-lain. Daripada kelompok lain-lain ini diketahui bahawa 
ramai usahawan yang mengguna pakai institusi kewangan konvensional milik 
orang Cina walaupun telah wujud institusi-institusi yang dikhaskan untuk 
membantu usahawan. Bumiputera seperti Lembaga Kemajuan Kelantan Selatan 
(Kesedar). 

Kesedar adalah sebuah lembaga yang bernaung di bawah Kemeterian 
Pembangunan Luar Bandar dan banyak membantu usahawan-usahawan IKS di 
pelbagai sektor. Mengikut maklumat yang diperoleh, usahawan yang mendapat 
pinjaman dan kredit perniagaan melalui institusi ini tidak mendapatkannya secara 
langsung daripada Kesedar tetapi diagihkan melalui Bank Pertanian dan Bank 
Pembangunan. Keempat-empat usahawan dalam Jadual 6.4 tidak diketahui 
sama ada memperoleh khidmat Bank Pertanian atau Bank Pembangunan 
sehingga lebih selamat mengelompokkan mereka sebagai usahawan yang 
mendapat pinjaman dan kredit perniagaan daripada institusi Kesedar. 

Sebelum tahun 1998, bantuan Kesedar diberi secara percuma seratus 
peratus. Akan tetapi ketika pelaksanaan sistem ini, ramai usahawan yang tidak 
memanfaatkan bantuan berkenaan secara baik dan maksima. Puan Wan 
Hamidah bt. Mahmoda (Kampung Gunung, Batu Melintang, Jeli) menceritakan 
bahawa ramai usahawan yang mensia-siakan bantuan ini seperti meletakkan 
mesin jahit di bawah rumah secara terbiar. 

Melihat sikap buruk sebahagian usahawan ini, Kerajaan Pusat telah 
mengubah polisi pemberian bantuan ini selepas satu bancian dilakukan. Polisi 
pemberian bantuan diubah kepada 30% diberikan secara percuma dan 70% 
diberi secara pinjaman dan kredit. Usahawan pula dikenakan bayaran 3.5%. 
Pengagihan pinjaman dan kredit ini dilaksanakan melalui Bank Pertanian dan 
Bank Pembangunan sehingga Kerajaan Pusat boleh mengambil tindakan jika 
berlaku sesuatu perkara buruk atau menyalahi aturan pemberian pinjaman dan 
kredit. 

Polisi pengagihan ini juga ikut diubah oleh Kerajaan Pusat 
memandangkan sewaktu ianya diberi secara percuma dan langsung oleh 
Kesedar, Kerajaan Pusat tidak boleh mengambil sebarang tindakan terhadap 
sikap buruk sebahagian usahawan. Kerajaan Pusat takut ianya dipolitikkan oleh 
pihak PAS seperti mengatakan bahawa pihak Kerajaan Pusat zalim dengan 
menarik semula pinjaman dan kredit selepas diberikan. 

Jika pinjaman dan kredit perniagaan yang diberikan Kesedar ini berjumlah 
RM 20,000.00 dan ke bawah, ianya diagihkan melalui Bank Pertanian. Jika 
Pinjaman dan kredit ini berjumlah lebih daripada RM 20,000.00 ianya diagihkan 
melalui Bank Pembangunan. Perkara ini sedikit berbeza dengan institusi MARA. 
MARA diperingkat Negeri mempunyai kewangan untuk mengagihkan bantuan 
pinjaman dan kredit kepada usahawan sehingga RM 50,000.00. Tetapi jika 
pinjaman dan kredit berkenaan lebih daripadapa RM 50,000.00 usahawan 
sendiri mesti berurusan dengan MARA peringkat pusat di Kuala Lumpur. 

Kemudahan pinjaman dan kredit ini adalah bertujuan membantu 
perniagaan usahawan Bumiputera ke arah yang lebih berjaya. Namun demikian 
mengikut maklumat daripada usahawan Hj. Mahidin Ali (Seri MH Ummi Sdn. 
Bhd, Kawasan Perindustrian Mara II, Pengkalan Cepa, Kota Bharu), ramai 
usahawan yang beralih kepada institusi bank berbanding MARA dalam 
mendapatkan pinjaman dan kredit kerana pihak usahawan sangat sukar 
mendapatkan dua orang penjamin bagi sejumlah pinjaman yang akan diberikan 
oleh pihak MARA. Mengemukakan dua orang penjamin merupakan salah satu 
syarat yang ditetapkan oleh pihak MARA di samping pelbagai syarat lainnya. 


6.3 Alasan-Alasan Usahawan Memilih Sesuatu Institusi Kewangan 

Semua usahawan tentulah mempunyai alasan masing-masing kenapa 
mereka memilih institusi kewangan tertentu dalam mendapatkan pinjaman dan 
kredit perniagaan. Demikian juga sebahagian usahawan lain yang tidak 
membuat sembarang pinjaman diajuan soalan mengapa tidak membuat 
pinjaman. Memandangkan empat golongan besar usahawan (A, B, C, dan D) 
maka analisis ini dibuat secara berasingan mengikut golongan. 

6.3.1 Alasan-Alasan Usahawan Golongan A 

Rajah 6.1 menunjukkan bahawa daripada 77 orang usahawan golongan A 
ini, 35 orang daripadanya tidak membuat pinjaman perniagaan. Modal mereka 
sendiri senantiasa cukup atau memadakan modal yang ada. Alasan ini 
merupakan alasan yang paling banyak (45.5%) diberikan mereka. Ini bermakna 
golongan ini adalah usahawan yang mempunyai kedudukan kewangan yang 
memadai dan juga tidak terlalu bercita-cita untuk memperbesar perniagaan 
mereka secara agresif. Dalam golongan A ini, keseluruhan 35 orang usahawan 
ini boleh dianggap sebagai usahawan yang berniaga secara tenang dan damai 
kerana meraka tidak perlu sibuk dan susah mencari pinjaman dan kredit 
perniagaan. Perkara ini dianggap wajar kerana ramai usahawan yang 
mengutamakan keselamatan perniagaan walaupun perkembangan perniagaan 
meraka berjalan dengan perlahan. 

Alasan kedua yang paling banyak iaitu 14 orang (18.2%) datang daripada 
usahawan yang tidak memenuhi syarat dan cagaran yang ditetapkan oleh 

institusi kewangan. Usahawan ini adalah usahawan yang ingin meningkatkan 
perniagaan namun masalah modal yang tidak memadai telah menghambat 
hasrat berkenaan. Golongan ini boleh dianggap sebagai golongan yang kecewa 
dan mengharapkan pertolongan. 

Selain itu, terdapat lapan orang (10.4%) usahawan yang beralasan 
bahawa mereka tidak ingin terbabit dengan institusi kewangan atau bank. Ada 
beberapa sebab yang diyakini menjadi punca kepada alasan ini. Pertama, 
usahawan berkenaan seseorang yang alim dan warak sehingga benar-benar 
mengelakkan diri daripada institusi kewangan yang dianggapnya sebagai 
berhubung kait dengan faedah (riba). Walapun telah wujud institusi kewangan 
Islam, ada kemungkinan mereka ini belum menganggapnya Islamik terlebih-lebih 
lagi mengingat bahawa beberapa usahawan mengatakan institusi kewangan 
Islam di Malaysia belum benar-benar menepati syari’at. 

Alasan kedua pula adalah kerana usahawan ini mempunyai modal yang 
banyak dan dianggap telah berjaya dalam perniagaan. Kajian mendapati bahawa 
ada beberapa orang usahawan yang terus-menerus dipujuk oleh pihak institusi 
kewangan untuk mengambil pinjaman dan kredit daripada bank mereka namun 
usahawan-usahawan ini sentiasa menolak. Contoh kes ini adalah usahawan 
perabot “Perniagaan Hikmat Iktisas” (Jl Kubang Kerian off Jl. Pasir Puteh, Pasir 
Tumboh, Kota Bharu). Usahawan ini mengatakan bahawa ramai pengarah- 
pengarah bank mengajak makan malam dan menawarkan pinjaman dan kredit 
perniagaan namun usahawan ini sentiasa menolaknya kerana modalnya telah 
mencukupi. 

Dzulkifli b. Ismail seorang usahawan kaca dan alumium (RD Reka 
Enterprise, lot 652 Kampung Pengkalan Batu, 17000 Pasir Mas) pula dengan 
nada sinis mengatakan: “Sewaktu kita susah diperingkat awal, jangankan nak 
tolong, nak tegur pun tiada yang sudi. Apabila kita sudah sedikit maju, semua 
jadi kawan, nak offer pelbagai skim”. Demikian juga dengan penolakan 
usahawan perkumpulan wanita di Pasir Puteh. 

Sebanyak lima orang (6.5%) usahawan pula mengatakan tidak pernah 
membuat pinjaman kepada institusi kewangan kerana pinjaman boleh diperoleh 
daripada ahli keluarga dan rekan. Usahawan-usahawan ini sangat bertuah. Jika 
mereka meminjam daripada ahli keluarga diyakini urusannya lebih mudah. 
Seandainya pinjaman daripada ahli keluarga dan rakan itu memerlukan tanah 
sebagai cagaran, diyakini tanah berkenaan tidak perlu diukur dan dinilai oleh 
sebuah syarikat juru ukur dan penilai, seperti yang diperlukan oleh pihak Bank 
Islam Malaysia Berhad. Ini lebih menjimatkan biaya. Pihak usahawan pula jika 
ingin memberi balas khidmat atas wang pinjaman, maka wang balas khidmat 
berkenaan diagihkan kepada saudara mara sendiri. Ini memenuhi kehendak 
agama. 

Satu orang (1.3%) usahawan pula mengatakan bahawa beliau tidak 
membuat pinjaman kerana tidak faham prosedur mendapatkan pinjaman dan 
kredit perniagaan berkenaan. Kejadian seperti ini boleh berlaku kepada 
usahawan yang baru dua tiga bulan memulakan sesuatu usaha perniagaan dan 
mungkin ianya jauh berada di luar bandar. Hal ini juga boleh berlaku kepada 

usahawan yang benar-benar tidak bersekolah seperti dua orang usahawan yang 
telah diceritakan sebelumnya. 

Empat belas orang (18.2%) usahawan lagi memberi alasan dalam 
kategori jawapan lain-lain. Jawapan yang sering didapati dalam hal ini adalah 
bahawa usahawan-usahawan berkenaan bergerak secara kecil-kecilan dan 
kemudiannya membangun dan terus membangun secara perlahan. Syarikat 
Ihsan yang dikendalikan oleh sebuah jamaah di Tal Tujuh, Pasir Mas adalah 
contoh kepada kes ini. Ada Pula alasan lain yang mengatakan pesanan barang 
dalam jumlah yang banyak berlaku secara bermusim sehingga ada kesempatan 
luas untuk membuat persediaan modal. Alasan lainnya adalah kerana takut 
pinjaman dan kredit itu tidak boleh dibayar balik dan sebagainya. 

6.3.2 Alasan-Alasan Usahawan Golongan B 

Berdasarkan Jadual 6.3, usahawan Golongan B ini adalah seramai 100 
orang (50.0%). Mereka meminjam daripada pelbagai institusi kewangan 
konvensional termasuk daripada bank milik orang Cina seperti OCBC Bank dan 
UMBC Bank. Perlu diingat bahawa kajian ini dilakukan ke atas usahawan IKS 
Bumiputera di sebuah Negeri yang masyarakatnya dikatakan sangat kuat dan 
taat bepegang kepada agama Islam. Oleh kerana itu agak menghairankan 
perkara ini boleh berlaku terlebih-lebih lagi jika dihubungkaitkan dengan jumlah 
usahawan yang hanya 19 orang sahaja yang menggunakan khidmat Bank Islam 
Malaysia Berhad dan empat orang usahawan lagi menggunakan Bank 
Muamalat. 

Persoalannya ialah kenapa Golongan B ini menggunakan khidmat 
kewangan konvensional dan bukan khidmat kewangan Islam? Alasan yang 
paling utama (33.0%) yang diberikan adalah kerana institusi kewangan 
konvensional adalah dekat dan urusannya mudah. Jawapan ini selari 
“kebenarannya” dengan jawapan usahawan yang mengeluh tentang sukar dan 
terlalu terperincinya pengisian borang Bank Islam Malaysia Berhad. Ramai 
mengatakan urusan di institusi kewangan konvensional adalah mudah 
sedangkan di Bank Islam Malaysia Berhad ramai mengatakan pengisian borang 
adalah sukar. Ertinya kedua-dua jawapan ini (jawapan kepada institusi 
kewangan konvensional dan jawapan kepada Bank Islam Malaysia Berhad) 
adalah selari sehingga tidak boleh dipersoalkan. Dengan kata lain, kedua-dua 
jawapan yang pada zahirnya saling tolak-menolak ini saling dukung-mendukung 
akan kebenaran dan kesahihannya walaupun pihak Bank Islam Malaysia Berhad 
menafikan soalan bertulis yang penyelidik telah kemukakan. 

Selain daripada alasan di atas, terdapat enam orang (3.0%) usahawan 
mengatakan mereka memilih perkhidmatan institusi kewangan konvensional 
kerana faedah dan cagarannya rendah dan mudah. Ada pula yang mengatakan 
kerana belum faham institusi kewangan Islam dan institusi kewangan 
konvensional lebih profesional. Jawapan lain-lain yang diberikan secara bebas 
oleh usahawan ada sebanyak 52 jawapan (26.0%) Daripada 52 jawapan ini dua 
jawapan yang paling banyak adalah “kerana ketika usahawan membuat 
pinjaman dulu Bank Islam belum wujud” dan “kerana institusi kewangan 

konvensional sendiri yang menawarkan pinjaman dan kredit perniagaan 
berkenaan”. 

Banyaknya usahawan yang mengatakan bahawa institusi kewangan 
konvensional menawarkan sendiri pinjaman dan kredit bermakna institusi 
kewangan konvensional agresif mencari pelanggan dan berusaha membentuk 
hubungan baik dengan masyarakat. Perkara ini telah menyokong kebenaran 
kenyataan usahawan Hj. Sulaiman Mad Diah (Hotel Usaha dan Restaurant Hj. 
Sulaiman, 187, Jl. Pulai 18300 Gua Musang) berkenaan institusi kewangan Islam 
(dalam hal ini Bank Islam Malaysia Berhad). Usahawan yang memiliki 20 orang 
pekerja dan merupakan penyokong kuat Dr. Mahathir ini berpendapat bahawa 
Bank Islam Malaysia Berhad takut berdepan dengan masyarakat, tidak terbuka 
berbanding institusi kewangan konvensional yang agresif dan koperatif. Lebih 
daripada itu, usahawan ini mengatakan bahawa kurang profesionalnya Bank 
Islam Malaysia Berhad menjadi penghalang baginya menggunakan khidmat 
bank ini. 


Jadual 6.5 

Jawaban Usahawan Golongan B Sama Ada Akan Beralih Kepada 
Institusi Kewangan Islam Pada Masa Hadapan 


Jawaban Usahawan Golongan B 

Jumlah 

Peratus 

Tidak, ins. kew konvensional cukup baik 

12 

12.0 

Tidak, ins. kew konvensional dan Islam sama saja 

1 

1.0 

Ya, jika ins kew Islam lebih baik dan lebih profesional 

14 

14.0 

Ya, jika syarat dan cagaran lebih mudah 

37 

37.0 

Lain-lain 

36 

36.0 

Soalan tidak relevan 

100 


Jumlah 

200 

100.0 


Ket: ins kew = Institusi kewangan 

Faktor kesetiaan dan keterikatan pihak usahawan terhadap institusi 
kewangan konvensional juga ikut dikaji. Kajian ini mendapati dua jawapan 
utama. Pertama mereka akan beralih kepada institusi kewangan Islam pada 
masa hadapan jika syarat dan cagaran yang ditetapkan oleh institusi kewangan 
Islam lebih mudah (37%). Jawapan kedua pula usahawan akan beralih jika 
institusi kewangan Islam lebih baik dan lebih profesional (14%). Sebaliknya, 
sebanyak 12% mengatakan mereka tidak akan beralih dan tetap akan 
menggunakan khidmat institusi kewangan konvensional. Sebanyak 1% pula 
mengatakan tidak akan beralih kerana khidmat institusi kewangan Islam dan 
konvensional sama sahaja. Manakala bakinya sebanyak 36.0% memilih jawapan 
lain-lain secara bebas. Lebih jelas jawapan-jawapan ini boleh dilihat pada Jadual 
6.5. Usahawan yang memilih jawapan lain-lain ini memberi jawapan seperti “ada 
kemungkinan”, “terpulang kepada keadaan”, “belum pasti” dan “Insya Allah”. 

6.3.3 Alasan-alasan Usahawan Golongan C 

Berdasarkan Jadual 6.3 diketahui ada hanya sebanyak sembilan orang 
usahawan yang mengguna khidmat institusi kewangan Islam dalam 
mendapatkan pinjaman dan kredit perniagaan. Lima orang (55%) daripada 
mereka memberi alasan mereka tidak mahu terbabit dengan riba. Alasan lainnya 
adalah kerana mahu ikut dalam usaha menjayakan ekonomi Islam (11.1% atau 
satu jawapan). Institusi kewangan Islam dekat dan mudah pula menjadi alasan 
seorang lagi usahawan (11.1%). Dua orang (22.2%) memberikan alasan lain- 
lain. 

Rajah 6.1 

Alasan Usahawan Golongan C Hanya Mengguna Pakai Khidmad Institusi 
Kewangan Islam Dalam Mendapatkan Pinjaman Kewangan dan Kredit 


|p Alasan Gol C | 


TSTR ISD&M IBMEI Lain-lain 

Keterangan: 

STTR = Tidak suka terbabit dengan riba. 

ISD&M = Institusi kewangan Islam dekat dan mudah 
IBMEI = Ikut berperanan menjayakan ekonomi Islam 

6.3.4 Alasan-alasan Usahawan Golongan D 

Serupa halnya dengan jumlah usahawan Golongan C, jumlah usahawan 
Golongan D ini pun sangat sedikit iaitu 14 orang usahawan. Salah seorang 
daripada mereka adalah usahawan wanita. Didapati pelbagai alasan yang 
menyebabkan usahawan Golongan D ini meminjam secara campuran iaitu 
daripada kedua-dua institusi kewangan konvensional dan institusi kewangan 
Islam. 



Majoriti jawapan adalah kerana mereka ingin beralih kepada institusi 
kewangan Islam secara perlahan-lahan. Frekuensi jawapan ini didapati 
sebanyak lima (35.7%). Satu jawapan (7.14%) adalah kerana ingin beralih 

kepada menggunakan khidmat institusi kewangan Islam tetapi masih terikat 
dengan perjanjian dengan institusi kewangan konvensional. 

Di samping itu didapati lapan jawapan (57.1%) dengan alasan lain-lain. Di 
antara jawapan ini adalah kerana Bank Islam Malaysia Berhad masih baharu lagi 
sedangkan syarikat sudah membuat pinjaman sebelum Bank Islam Malaysia 
Berhad itu sendiri wujud. Alasan yang lain pula kerana dalam institusi kewangan 
konvensional itu sendiri sudah ada skim perbankan Islam sehingga dalam satu 
bank boleh mengguna pakai dua jenis khidmat perbankan yang berbeza. 

6.4 Bantuan Pinjaman Berupa Skim Kewangan Lainnya 

Selain penerimaan daripada pinjaman dan kredit perniagaan yang berjaya 
diperoleh usahawan daripada institusi-institusi kewangan, didapati juga 
usahawan yang berjaya mendapatkan pinjaman dan kredit yang lain berupa skim 
kewangan. 

Rajah 6.2 

Jawaban Usahawan Sama Ada Pernah Berusaha Mendapatkan 
Skim Kewangan Yang Lain 



Keterangan: 

PTTB = Pernah Tetapi Tidak Berhasil 

Walau bagaimanapun lebih ramai usahawan yang tidak berusaha 
mendapatkan skim kewangan ini. Skim kewangan dimaksudkan disini berbeza 
dengan pinjaman dan kredit perniagaan yang dikemukan oleh usahawan dalam 
menjawap soalan pertama. Hasil kajian mendapati bahawa seramai 1 28 (64.0%) 
orang usahawan tidak pernah berusaha mendapatkan bantuan skim kewangan 
lainnya. Jawapan-jawapan usahawan ini digambarkan dalam Rajah 6.2. 

Seramai 53 orang (26.5%) usahawan pula mengatakan pernah dan 
berjaya mendapatkannya. Bakinya pula 19 orang (9.5%) usahawan pernah 
berusaha namun tidak berjaya dengan pelbagai alasan seperti cagaran dan 
jaminan yang tidak boleh dipenuhi, pengagihan skim yang tidak adil dan pilih 
kasih dan syarikat usahawan dianggap tidak berdaya maju. Sebahagiannya pula 
tidak mengetahui punca permohonan skim mereka tidak berjaya. Daripada 53 
orang usahawan yang pernah mendapat skim ini majoriti hanya mendapatkan 
satu skim sahaja walaupun ada juga yang mendapatkan sehingga tiga jenis 
skim. 

Berkenaan dengan skim kewangan ini, beberapa orang usahawan 
mengatakan bahawa syarikat dan kilang mereka pernah dikunjungi pihak CGC. 
Usahawan dimaklumkan bahawa mereka layak meminjam dan manyarankan 
untuk berbuat demikian. Tetapi selepas saranan ini mereka ikuti, tidak ada apa- 

apa hasil yang mereka perolehi walaupun bertahun-tahun menunggun maklum 
balas. Usahawan kilang roti Omar Derahman (Kedai Mara, Kampung Pengkalan 
Kubor, Tumpat) pula merasa tertipu selepas dikunjungi oleh pihak CGC dan 
membuat kertas kerja. Pihak CGC berjanji akan memproses dan menguruskan 
semuanya. Walaupun telah menunggu lebih setahun akan tetapi tiada maklum 
balas diperoleh. Perkara serupa juga dialami oleh usahawan kilang laksa Madjun 
Dollah (Kampung Pintu Gerbang, Tawang, Bachok) dengan pihak Kemas. 

Didapati juga usahawan yang berputus asa dan hilang kepercayaan diri 
dalam berusaha mendapatkan skim kewangan. Sikap ini muncul berpunca 
daripada alasan penolakan yang diberikan oleh CGC kepada permohonan skim 
sebelumnya. Usahawan budu Mohammad Asri Mokhtar (Kampung Hujung 
Repek, Melawi, Bachok) yang telah berjaya memasarkan barangnya ke 
peringkat kebangsaan telah mengalami perkara ini. Usahawan ini mengatakan 
tidak akan memohon sembarang skim kewangan lagi kerana usahanya 
dikatakan kecil dan tidak berdaya maju. Alasan ini kurang berkhikmah kerana 
usaha budupun boleh berkembang besar bahkan menjadi objek kajian ilmiah. 
Usahawan Ismail Yusoff (Kampung Genting, Pengkalan Kubor, Tumpat) adalah 
usahawan budu yang menggunakan 30 orang pekerja bagi mengendalikan 
usahanya. Usahawan budu terbesar dan tertua di Kelantan ini mengatakan 
bahawa penjagaan kualiti barangan adalah hal yang paling mustahak untuk 
boleh terus berjaya mendapat sambutan masyarakat. 

BAB TUJUH 

KESIMPULAN DAN PENUTUP 


7.1 Kesimpulan 

Negeri kelantan adalah sebuah negeri yang terletak di Pantai Timur 
Semenanjung Malaysia. Penduduk Negeri ini mempunyai sumber penghidupan 
yang pelbagai seperti petani, nelayan, peniaga kecil, pegawai kerajaan dan 
sebagainya. Selain daripada sumber-sumber ini, ramai penduduknya yang 
menceburi bidang keusahawanan sehingga didapati banyak usahawan IKS yang 
bergerak dipelbagai sektor di seluruh Negeri. Sektor-sektor utama yang diminati 
oleh usahawan IKS ini adalah sektor kilang kayu, sektor peternakan dan 
perikanan, sektor makanan dan minuman, pembatikan, sektor perdagangan dan 
lain-lain. 

Secara majoriti usahawan-usahawan IKS di negeri ini menubuhkan sendiri 
syarikat-syarikat mereka walaupun ada juga yang menubuhkannya secara 
berkongsi, diwariskan oleh keluarga dan sebagainya. Syarikat-syarikat ini banyak 
terletak diluar kawasan industri (di rumah usahawan) dan majoriti ditubuhkan 
atas inisiatif usahawan dengan rasa percaya diri yang tinggi. 

Pada umumnya, para usahawan IKS menubuhkan syarikat-syarikat IKS 
ini dengan menggunakan kewangan sendiri dan tidak bergantung kepada 
pinjaman kewangan dan kredit dari institusi kewangan di peringkat awal 
penubuhan. Sistem ini telah menjadi salah satu faktor yang mengakibatkan 
perkembangan syarikat-syarikat IKS ini menjadi perlahan dan tetap pada 
kategori industri kecil walaupun pengalaman perniagaan usahawan IKS dan 

tempoh penubuhan syarikat-syarikat IKS ramai yang sudah puluhan tahun. 
Perkembangan yang lambat ini juga disebabkan oleh faktor sarana dan 
prasarana IKS masih banyak yang sedang dalam proses pembinaan bahkan 
banyak yang masih berupa pelan strategik pemgembangan. 

Sebahagian usahawan pula menubuhkan syarikat IKS ini dengan 
menggunakan kewangan sendiri dan pinajaman ahli keluarga sebagai modal 
awal. Ada juga usahawan yang menubuhkan syarikat ini secara berkongsi 
dengan menggunakan wang sendiri dan wang rekan-rekan asebagai modal awal 
dan keperluan pembiayaan lainnya. Berkenaan sumber pinjaman dan kredit 
perniagaan, kajian tidak mendapati wujudnya satu sistem kewangan tersendiri 
bagi IKS yang dirangka oleh Kerajaan Negari walaupun tidak dapat dinafikan 
bahawa Kerajaan Negeri bercita-cita untuk mewujudkannya. 

Namun demikian, kewujudan usahawan dan syarikat-syarikat IKS ini 
sedikit sebanyak telah mendapat dokongan daripada pelbagai pihak umpamanya 
pihak Kerajaan Negeri yang terus berusaha membina pelbagai kemudahan. 
Kewujudan pelbagai jenis institusi kewangan pula telah mendorong dan 
membantu usahawan IKS dari segi penyediaaan kemudahan kewangan dan 
kredit. Usahawan IKS diseluruh Negeri ini boleh memilih sama ada 
menggunakan khidmat institusi kewangan konvensional atau institusi kewangan 
Islam. Bahakan usahawan IKS berkesempatan mendapatkan kemudahan 
pinjaman kewangan dan kredit melalui beberapa institusi yang menawarkan 
khidmat ini dengan tidak bermotif mencari keuntugan. 

Pelabagai syarat yang ditetapkanoleh institusi kewangan dalam 
mengagihkan kemudahan pinjaman kewangan dan kredit telah menjadi halangan 
kepada kepada sehagaian usahawan IKS sehingga timbul rasa cemburu dan 
pandangan pilih kasih. Institusi kewangan dianggap cenderung membantu 
usahawan IKS yang telah maju dan berjaya. Kenyataan ini menyokong 
kebenaran kesimpulan kajian tesis Ros Hasri Bin Ahmad (20001: 181) yang 
menyebutkan bahawa “ Institusi kewangan formal hanya berperanan kepada 
golongan peniaga yang telah berjaya”. Rasa tidak puas hati sebahagian 
usahawan IKS ini lebih meruncing lagi kerana berlakunya unsur-unsur rasuah 
dan nepotisma politik dalam urusan peinjaman kewangan dan kredit perniagaan. 

Pelbagai syarat yang ada telah menimbulkan pelbagai golongan 
usahawan IKS walaupun kewujudan pelbagai golongan ini tidak dirancang oleh 
sesiapa. Golongan pertama adalah usahawan IKS yang tidak memperdulikan 
institusi kewangan sama sekali walaupun mereka memerlukan dan 
mengharapkan bantuan. Golongan ini wujud terutama berpunca daripada 
usahawan belum mempunyai sesuatu harta sebagai jaminan dan cagaran 
pinjaman sehingga usahawan ini memadakan kewangannya yang seberapa ada. 
Golongan usahawan IKS ini dari awal lagi menyedari dan meyakini tidak akan 
berkeupayaan memenuhi persyaratan yang ditetapkan institusi kewangan 
sehingga tidak pernah berusaha mencuba mendapatkan kemudahan pinjaman 
kewangan dan kredit. Pihak institusi kewangan pula kurang mengambil peduli 
akan kewujudan golongan usahawan IKS ini kerana mereka dianggap sebagai 
usahawan IKS peringkat rendah dan kurang baik dijadikan pelanggan. 

Golongan kedua adalah usahawan IKS yang berusaha membentuk kerja 
sama dengan institusi kewangan. Pelbagai syarat yang ada telah memisahkan 
usahawan IKS ini kepada dua golongan pula iaitu golongan usahawan IKS yang 
berjaya mendapat kemudahan pinjaman kewangan dan kredit dan golongan 
usahawan IKS yang tidak berjaya. Bagi usahawan IKS yang pertama kali 
mencuba mendapatkan bantuan kemudahan pinjaman kewangan dan kredit ini 
namun tidak berjaya, cenderung berdiam diri (tidak lagi berusaha mendapatkan 
bantuan kewangan) dan menggunakan kewangan sendiri secara perlahan-lahan. 
Salah satu faktor yang dikenal pasti menjadi punca kepada perkara ini adalah 
cara dan jawaban pihak instiusi kewangan dalam menolak permohonan 
kemudahan pinjaman kewangan dan kredit melemahkan semangat usahawan 
IKS. Pihak institusi kewangan umpamanya menolak dengan alasan bahawa 
perniagaan usahawan IKS adalah perniagaan yang tidak berdaya maju. 

Oleh kerana kajian dilaksanakan secara langsung, penyelidik dapat 
mengesan bahawa usahawan IKS yang bersifat moderat dalam fahaman politik 
lebih cenderung berjaya mendapatkan bantuan pinajaman kewangan dan kredit 
berbanding usahawan IKS yang berfahaman radikal dan menyokong parti 
pembangkang (PAS). Kenyataan ini telah menimbulkan sikap dimana usahawan 
IKS berusaha menyembunyikan fahaman politik dalam urusan perniagaan di 
Negeri Kelantan. Kaedah berusaha menyembunyikan fahaman politik dalam 
urusan perniagaan dianggap sebagai salah satu cara dan rahsia untuk dapat 
terus maju jaya dalam perniagaan. 

Golongan ketiga adalah usahawan IKS yang tidak mempedulikan institusi 
kewangan kerana perniagaan yang telah maju dan mempunyai kewangan yang 
cukup memadai. Jika usahawan IKS golongan kedua berusaha membentuk 
kerjasama dengan institusi kewangan tetapi dalam perkara ini berlaku hal yang 
sebaliknya. Pihak institusi kewangan berusaha merayu dan membentuk 
kerjasama dengan usahawan IKS melalui tawaran skim-skim kewangan dan 
kemudahan kewangan yang lain. Pujukan dan tawaran ini umpamanya dilakukan 
dengan menjemput usahawan IKS ke acara dinner di pelbagai restoran 
terkemuka. 

Golongan usahawan IKS juga dapat dilihat daripada perspektif lain. 
Seperti mana diketahui umum, majoriti masyarakat Negeri Kelantan telah 
menyokong PAS dalam fahaman politik sehingga parti ini berjaya menerajui 
pemerintahan Negeri sejak tahun 1989. Perbezaan fahaman politik dengan 
Kerajaan Pusat telah memberi kesan kepada usahawan IKS dalam perniagaan. 
Didapati usahawan IKS terbahagi kepada dua golongan utama iaitu sebahagian 
usahawan IKS mendapat bantuan dan kemudahan dari Kerajaan Pusat dan 
sebahagian yang lain pula tidak mendapat bantuan bahkan mendapat perlakuan 
diskriminasi. Kerajaan Pusat didapati telah bertindak sebagai pemangkin 
terhadap kejayaan sebahagian usahawan IKS akan tetapi sebaliknya cenderung 
bertindak sebagai penghambat kejayaan kepada sebahagian usahawan IKS 
yang lain. 

Selain daripada pelbagai jenis golongan usahawan IKS yang 
kewujudannya dipengaruhi oleh faktor luaran di atas, didapati pula golongan 

usahawan IKS yang timbul kerana faktor dalaman iaitu kesan daripada tindak 
tanduk usahawan IKS itu sendiri. Golongan ini timbul berdasarkan kepada 
tindakan usahawan IKS dalam memilih dan menggunakan institusi kewangan 
sebagai sumber kemudahan pinjaman kewangan dan kredit. Berdasarkan pilihan 
ini, usahawan IKS terbahagi kepada empat golongan utama. Golongan yang 
pertama (A) adalah golongan usahawan IKS yang tidak pernah mendapat 
kemudahan pinjaman kewangan dan kredit dari mana-mana institusi kewangan. 
Golongan yang kedua (B) adalah golongan usahawan IKS yang mendapat 
bantuan kemudahan pinjaman kewangan dan kredit dari institusi kewangan 
konvensional sahaja. Golongan yang ketiga (C) adalah golongan usahawan IKS 
yang mendapat bantuan kemudahan pinjaman kewangan dan kredit daripada 
institusi kewangan Islam sahaja. Manakala golongan yang keempat (D) adalah 
golongan usahawan IKS yang mendapat bantuan kemudahan pinjaman 
kewangan dan kredit daripada institusi kewangan konvensional dan juga 
daripada institusi kewangan Islam (campuran). 

Majoriti usahawan IKS Golongan A mempunyai kewangan yang cukup 
atau boleh mendapatkan bantuan kemudahan pinjaman kewangan dan kredit 
daripada ahli keluarga sekiranya diperlukan. Faktor ini menjadi penyebab utama 
sehingga golongan ini tidak terbabit dengan institusi kewangan. Disamping itu, 
tindakan menggunakan dan memadakan kewangan yang seberapa ada juga 
menjadi faktor penyebab utama yang lain. 

Usahawan IKS Golongan B iaitu usahawan IKS yang hanya 
menggunakan khidmat kewangan konvensional sahaja terbahagi kepada 

golongan usahawan IKS yang menggunakan perkhidmatan ini secara rela hati 
(BI) dan usahawan IKS yang menggunakannya secara terpaksa (B2). 

Dari perspektif lain pula, walaupun Kerajaan Negeri bercita-cita dan 
berusaha mewujudkan prinsip-prinsip Islam dalam semua aspek kehidupan, 
tetapi dalam perkara urusan kewangan IKS, usaha ini didapati belum membuah 
hasil yang baik. Jumlah usahawan IKS sangat sedikit menggunapakai 
perkhidmatan institusi kewangan Islam dan sebaliknya ramai menggunapakai 
institusi kewangan konvensional termasuk milik orang Cina. Kenyataan ini 
menunjukkan tidak sedikit pun wujud sikap fanatik usahawan IKS Kelantan 
terhadap penggunaan perkhidmatan institusi kewangan Islam sebagai kesan 
daripada usaha-usaha dakwah Islam oleh Kerajaan Negeri (PAS). 

Kajian mendapati bahawa satu perkara yang menjadi punca kepada 
perkara ini adalah kuatnya tarikan daripada institusi kewangan konvensional. 
Kejayaan pihak institusi kewangan konvensional dalam menarik ramai usahawan 
IKS menjadi pelanggannya secara tidak langsung disokong pula oleh lemahnya 
tarikan daripada institusi kewangan Islam sehingga memberi laluan dan peluang 
yang mudah kepada pihak institusi kewangan konvensional. 

7.2. Saranan 

Kajian telah mendapati bahawa masalah sebenar tidak hanya dialami oleh 
para usahawan IKS Bumiputera sahaja tetapi juga oleh pihak institusi kewangan 
Islam. Usahawan IKS Bumiputera didapati bermasalah dalam mendapatkan 
sumber kewangan dan kredit sebagai modal usaha manakala pihak institusi 

kewangan Islam pula bermasalah mendapatkan pelanggan. Daripada 200 orang 
usahawan IKS Bumiputera yang dikaji, institusi kewangan Islam hanya berjaya 
mendapat pelanggan sebanyak 11.5% berbanding institusi kewangan 
konvensional yang berjaya mendapat 50.0% (Jadual 6.3). 

Kajian telah mengenal pasti bahawa masalah yang dihadapi oleh institusi 
kewangan Islam ini berpunca kepada dua penyebab utama iaitu harga 
perkhidmatan yang dianggap usahawan IKS Bumiputera sebagai terlalu tinggi 
dan sistem kerja yang kurang profesional berbanding institusi kewangan 
konvensional. Walau bagaimanapun, kajian ini juga mendapati bahawa 
usahawan IKS tidak sepenuhnya berpaut hati dengan institusi kewangan 
konvensional dan mereka akan beralih kepada institusi kewangan Islam jika 
kedua-dua penyebab di atas dapat diperbaiki. 

Dengan demikian, cara yang palih mudah dan cepat untuk menyelesaikan 
masalah yang dialami oleh kedua-dua pihak ini adalah institusi kewangan Islam 
menurunkan harga perkhidmatannya dan berusaha meningkatkan mutu 
perkhidmatan mereka. Dengan demikian masalah kedua belah pihak akan 
selesai. 

Walau bagaimanapun ada beberapa cadangan yang dianggap perlu 
dilaksanakan untuk lebih menjayakan perniagaan usahawan IKS Bumiputera ke 
arah mewujudkan Masyarakat Perdagangan dan Perindustrian Bumiputera 
(MPPB). Misalnya, perlu ada satu usaha bagi meningkatkan kesedaran 
masyarakat Melayu agar lebih mengutamakan penggunaan barangan buatan 

usahawan IKS Bumiputera dengan bersabar dan bertolak ansur terhadap sedikit 
kekurangan yang ada. 

Usaha ini perlu mendapat sokongan Kerajaan Pusat melalui sikap yang 
lebih telus dalam membantu usahawan IKS Bumiputera. Jika Kerajaan Pusat 
terpaksa hanya membantu satu golongan usahawan IKS maka Kerajaan Pusat 
setidak- tidaknya tidak bertindak sebagai penghambat kejayaan usahawan IKS 
yang lain. Diyakini usaha ini akan lebih berjaya lagi jika pihak institusi kewangan 
pula lebih amanah, adil dan arif dalam semua urusan perniagaan usahawan IKS. 

Kajian berkenaan usahawan IKS ini juga masih perlu diteruskan bagi 
mendapatkan sumbangan-sumbangan kajian yang bermanfaat bagi usahawan 
IKS. Antara topik yang menarik untuk dikaji diantaranya ialah “Pengaruh 
fatalisme dan sifat konaah dikalangan usahawan IKS Bumiputera Kelantan 
terhadap kemajuan dan kejayaan perniagaan". 

7.3 Penutup 

Kerjaya sebagai usahawan adalah satu bidang yang dianggap mulia 
kerana dapat membantu masyarakat menyediakan pelbagai barang keperluan 
hidup. Bagi usahawan IKS Bumiputera yang menganut agama Islam usaha ini 
perlu dilakukan berasaskan kepada syari’at Islam sehingga semua aktiviti 
bernilai ibadah disisi Allah SWT. Dengan demikian kejayaan yang dicapai tidak 
hanya berupa kejayaan dunia yang bersifat sementara akan tetapi juga kejayaan 
yang bersifat kekal di akhirat kelak. 

